Recordiau yltra’n cael eu chwalu – Y busnes rhedeg 'ma\nRecordiau yltra’n cael eu chwalu\nCofnodwyd ganOwain Schiavone 29th Gorffennaf 2020 Wedi'i gofnodi ynNewyddionTagiau:Beth Pascall, Bob Graham Round, Carla Molinaro, Damian Hall\nDoes dim amheuaeth ei bod hi’n oes aur i redeg yltra ar hyn o bryd, ac mae argyfwng Covid-19 a’r cloi mawr wedi ychwanegu at hynny.\nNes i gyhoeddi darn gwpl o wythnosau nôl yn trafod FKTs, gan drafod rhai amseroedd gorau arwyddocaol oedd wedi eu gosod dros y dyddiau cyn hynny. Bron y gallwn i fod wedi ysgrifennu darn bob yn ail ddiwrnod ers hynny’n sôn am record yltra arall sydd wedi’i dorri.\nDyma ddiweddariad bach felly ar rai o’r pethau mwyaf trawiadol sydd wedi bod ar y gweill, a thri FKT arwyddocaol iawn a osodwyd dros y penwythnos.\nChwalu FKT 31 mlwydd wythnos oed\nYn y darn blaenorol, fe soniais am y ffaith bod FKT 31 mlwydd oed Mike Hartley ar gyfer y Pennine Way wedi’i dorri gan John Kelly ar 16 Gorffennaf.\nRai dyddiau’n ddiweddarach, daeth i’r amlwg fod Damian Hall, y rhedwr yltra gwych sy’n dal FKTs haf a gaeaf Rownd y Paddy Buckley, ar fin dechrau ymgais ei hun ar yr her 268 milltir.\nGan wybod tipyn am hanes Hall, roedd gen i deimlad y byddai ganddo gyfle da iawn o dorri’r record. Gan wybod hefyd ei fod yn ymgyrchydd amgylcheddol, doedd hi ddim yn syndod chwaith clywed ei fod yn bwriadu casglu sbwriel wrth redeg hefyd!\nChwalodd Hall amser John Kelly gyda thros dair awr i’w sbario – 61:35:15. Roedd Kelly, a Mike Hartley yna i’w longyfarch wrth iddo gwblhau’r daith, ac mae hynny’n nodweddiadol o’r heriau yma – mae deiliaid y record bob amser yn gefnogol, ac yn wir, yn barod i helpu ymdrechion i’w torri.\nI've always wondered what it felt like to have a record taken…https://t.co/kretYoQpLF pic.twitter.com/FlZvcho1uf\n— Damian Hall (@Ultra_Damo) July 29, 2020\nMae lluniau a fideos gwych o ymdrech Damian Hall ar wefan ei noddwyr, INOV-8.\nBeth a Bob\nDros y cwpl o flynyddoedd diwethaf, dwi wedi datblygu bach o obsesiwn gyda’r Bob Graham Round yn Ardal y Llynnoedd, ac ers darllen y gyfrol arddechog Feet in the Clouds gan Richard Askwith mae’r diddordeb wedi tyfu’n fwyfwy.\nRhedwr mynydd gorau’r byd, Killian Journet sy’n dal y record ar gyfer y cwrs 66 milltir dros 42 o gopaon uchaf Ardal y Llynnoedd gydag amser boncyrs o 12 Awr 52 munud, oedd dros awr yn gynt na record y chwedlonnol Billy Bland oedd yn sefyll ers 36 o flynyddoedd.\nMae record Bob Graham y merched wedi newid dwylo’n fwy rheolaidd yn ddiweddar.\nGosodwyd y record o 18 awr a 6 munud gan yr anhygoel Nicky Spinks yn 2015 cyn i Jasmin Paris chwalu hyn flwyddyn yn ddiweddarach gydag amser o 15:24 fyddai’n amser anhygoel i’r dynion cyflymaf.\nCwympodd yr FKT eto ddydd Gwener diwethaf wrth i Beth Pascall gwblhau’r her mewn 14 awr a 34 munud – amser cwbl ryfeddol gan y ferch 32 oed o Swydd Derby, y 5ed amser gorau gan unrhyw un ar gyfer y cwrs.\nDywed Pascall ei bod wedi penderfynu mynd am y Bob Graham ar ôl i’w hamserlen rasio gael ei chwalu gan Covid – mae ei henw yn y llyfrau hanes diolch i’r pandemig, a bydd yn anodd iawn curo yr amser.\nDoes dim dau heb dri medden nhw, a’r trydydd FKT anhygoel i ddal y sylw dros y penwythnos oedd hwnnw ar gyfer ‘LEJOG’, sef y daith o Land’s End yng Nghernyw i John O’Groats yn Yr Alban.\nYr athletwraig yltra Carla Molinaro sydd wedi dwyn y penawdau gan redeg y cwrs 874 milltir mewn 12 diwrnod, 30 munud ac 14 eiliad a churo’r RKT a osodwyd gan Sharon Gayter llynedd (12 diwrnod, 11 awr, 6 munud a 7 eiliad).\nEr mwyn torri’r FKT bu’n rhaid i Molinaro redeg rhwng 12 ac 16 awr bob dydd, oedd yn cyfateb i tua 73 milltir y dydd – pellter gwallgof. Gwerth nodi gyda llaw bod Sharon Gayter yn un o’r rhedwyr a’i chefnogodd n ystod yr ymdrech.\nMae’n debyg gyda llaw fod ymdrech ar y gweill ar hyn o bryd gan Dan Lawson, sylfaenydd cwmni ReRun Clothing, i redeg LEJOG mewn llai na 10 diwrnod. Dwi ddim yn sicr os ydy hwn yn ymdrech FKT, ond y record i ddynion ar hyn o bryd ydy 9 diwrnod, 2 awr a 26 munud a osodwyd gan Andrew Rivett yn 2002.\nGyda llaw, mae ymdrech Rhys Jenkins i osod FKT ar gyfer rhedeg llwybr arfordir Cymru dal ar y gweill, ac yn mynd yn dda – mwy am yr ymdrech ar y blog diweddar yma.\nLansio Podlediad Y Busnes Rhedeg ‘Ma\nMarathon Llundain – cosbi’r cyflym\nOne thought on “Recordiau yltra’n cael eu chwalu”\nHysbysiad Cyfeirio: Math yn chwalu record y Paddy Buckley – Y busnes rhedeg 'ma


Llanwrtyd fictoriaidd - Mae'r porthmyn ar y ffordd\nMae’r porthmyn ar y ffordd…\nDychmygwch ddynion ar geffylau bach cryf neu yn cerdded i yrru cannoedd o anifeiliaid ar hyd llwybrau diarffordd y mynyddoedd mewn gorymdaith enfawr ac araf. Gall yr anifeiliaid ymestyn am hyd at hanner milltir, a byddai’n cynnwys gwartheg duon bach â chyrn llydan, defaid, moch a hyd yn oed gwyddau mewn rhes. Byddai corgwn bach Cymreig yn dilyn sodlau’r gwartheg i’w cadw i symud yn rheolaidd, a byddai dynion â ffyn yn cerdded wrth ochrau’r anifeiliaid i’w cadw ar y llwybr iawn.\nYr olygfa drawiadol hon oedd siwrnai’r porthmyn, hen arfer ers cannoedd o flynyddoedd ond a fyddai’n dod i ben yn oes Fictoria oherwydd dyfodiad y rheilffyrdd. Wedyn, roedd yn haws ac yn gyflymach i lwytho’r da byw ar wagenni a’u gyrru i’r farchnad ar y trên.\nCi gweithio oedd y Corgi Cymreig, a’i brif waith oedd bugeilio gwartheg. Byddai’n gweithio mewn hanner cylch tu ôl i’r gwartheg, ac yn brathu sodlau’r buchod i’w symud, yn lle mynd i bob ochr o’r anifeiliaid fel y byddai cwn defaid. Roedden nhw’n heini, ac yn gallu osgoi’r buchod yn cicio gan eu bod mor isel ar eu coesau bach byr.\nY rheswm am yrru’r anifeiliaid hyn ar eu teithiau hir ar draws gwlad oedd eu bod wedi cael eu prynu’n weddol rhad o ffermydd a marchnadoedd lleol yng ngogledd a gorllewin Cymru. Roedd angen eu symud wedyn i’w perchnogion newydd cyfoethog Saesneg, yn Henffordd, a Chanolbarth Lloegr, ac weithiau mor bell â Chaint. Dros y blynyddoedd mae’r llwybrau sydd wedi gweld traed miloedd o anifeiliaid wedi cael eu henwi’n ffyrdd y porthmyn – er roedd llawer ohonynt yn anaddas i gert a cheffyl ar y pryd. Mae un o’r llwybrau mwyaf pwysig hyn yn mynd trwy Abergwesyn o’r gorllewin tua’r dwyrain, ychydig o filltiroedd i’r gogledd o Lanwrtyd.\nMae pum tudalen ar hanes gwaith y porthmyn. Mae mwy o wybodaeth ar y dudalen nesaf…\nAr ôl i’r porthmyn gwerthu’r anifeiliaid yn Lloegr, yn aml byddent yn anfon eu corgwn bach adref ar eu pennau eu hunain. Os oeddent gannoedd o filltiroedd o’u cartref, roeddent yn gallu ffeindio eu ffordd adref!\nMwy o wybodaeth am yrru’r gwartheg…


Ganolfan siopa dillad storfa ar gyfer stondin arddangos crys, Tie arddangos stondin gweithgynhyrchwyr a chyflenwyr Tsieina-addasu cynhyrchion-XINDINGHONG\nGanolfan siopa dillad storfa ar gyfer stondin arddangos crys, clymu stondin arddangos\nMae crys braced crys arddangos sefyll fainc crys sefyll arddangos crys crys arddangos propiau cynhyrchion.\nMae crys braced crys arddangos sefyll fainc crys sefyll arddangos crys crys arddangos propiau cynhyrchion. Gwych gan droi rhannau, nid dim ond hawdd i addasu a solet weldio solet, wthio'r addasiad: yn ôl uchder gwirioneddol, addasiad uchder. Ymdrin â sgriw: ongl am ddim, addasiad am ddim (yn ôl anghenion yr ongl, i addasu ongl RAC arddangosfa) wyneb triniaeth: drych sgleiniog triniaeth blatio Efydd, nid yn unig yn tynnu sylw at y gwead metel a gwydn hardd, hael. Pad gwaelod EVA: y sylfaen sydd ynghlwm i pad rwber ansawdd uchel sgidio yn Mae mwy addas y cownter, er mwyn osgoi symud y rac pan crafu countertops.\nCroeso i brynu siop dillad ganolfan siopa pris isel a sensitif ar gyfer stondin arddangos crys, clymu stondin arddangos ar-lein o XINDINGHONG, un o brif weithgynhyrchwyr a chyflenwyr yn Tsieina. A hefyd y rheolau personol Mae croeso.\nHot Tags: ganolfan siopa dillad storfa ar gyfer stondin arddangos crys, stondin arddangos tei, Tsieina, gwneuthurwyr, cyflenwyr, pris isel, addasu\nPâr o: Dodrefn derbynfa, Swyddfa dodrefn derbyniad\nNesaf: Tabl creadigol fain, cwpwrdd llyfrau pren solet


Skip to content Cadwch mewn cysylltiad\nPress Releases - news items »\n120620Keep in touch »\nCadwch mewn cysylltiad RSS Maint testun: A |\nMae WEFO wedi lansio cyfrifon Twitter i’w gwneud yn haws ichi gael yr wybodaeth a’r newyddion diweddaraf yn ymwneud â rhaglenni Cronfeydd Strwythurol yr UE.\nGallwch ddilyn ni drwy fynd i’r ddolen ganlynol www.Twitter.com/wefowales neu www.Twitter.com/wefocymru. Trwy wneud hyn gallwch glywed y newyddion diweddaraf ynghylch rhaglenni 2007-2013 a’r datblygiadau ynghylch rhaglenni’r UE yn 2014-2020.\nTrwy Twitter cewch fod ymysg y cyntaf i glywed y newyddion diweddaraf, sy’n cynnwys cyhoeddiadau ynghylch prosiectau, digwyddiadau a llwyddiannau’r rhaglenni.Cewch hefyd eich hysbysu ynghylch unrhyw gynnwys newydd ar wefan WEFO gan gynnwys canllawiau ar gyfer noddwyr a phapurau’r Pwyllgor Monitro Rhaglenni Cymru Gyfan.\nEwch ati ar unwaith i ymuno â ni ar Twitter heddiw, a chewch wybod rhagor am gyllid yr UE!\nHefyd, i dderbyn ein cylchlythyr (EU4U) neu i barhau i dderbyn ein cylchlythyr, ewch i’n tudalen gofrestru newydd. Cylchlythyr a gyhoeddir bob deufis yw EU4U sy’n cyflwyno’r newyddion a’r wybodaeth ddiweddaraf am gyllid yr UE.


Hysbysiadau Cosb Benodedig. Sut i wneud sylwadau?\nBwriad Hysbysiadau Cosb Benodedig yw rhoi’r cyfle i droseddwr ryddhau ei hun rhag unrhyw atebolrwydd am gael ei euogfarnu o drosedd – sy’n golygu trwy dalu’r ddirwy, gall troseddwr osgoi gorfod mynd i’r llys.\nNid oes proses ffurfiol o roi sylwadau mewn ymateb i Hysbysiadau Cosb Benodedig. Os ydych yn anghytuno eich bod wedi cyflawni trosedd, cewch benderfynu peidio â thalu’r Gosb Benodedig, ac yna bydd y llys yn penderfynu ynghylch y mater. Fodd bynnag, gall hyn fod yn ddrud i’r ddwy ochr a gall gymryd dipyn o amser, felly mae gan y Cyngor broses anffurfiol a all helpu i ddatrys anghydfodau cyn iddynt gyrraedd y Llys.\nEr mwyn cyflwyno Cosb Benodedig, bydd gan y Cyngor dystiolaeth bod trosedd wedi’i chyflawni gan yr unigolyn. Yn gyfreithiol, y dystiolaeth ofynnol yw bod y swyddog gorfodi wedi gweld y drosedd yn digwydd. Dylai unrhyw sylwadau felly ddangos yn glir y rhesymau pam y dylid canslo’r Gosb Benodedig. Bydd angen i chi roi unrhyw dystiolaeth sydd gennych i ni, megis lluniau, tystion ac ati, er mwyn i ni allu ystyried eich sylwadau yn llawn.\nSut ydym yn ymdrin â sylwadau?\nOs ydych wedi derbyn Cosb Benodedig gan Gyngor Wrecsam neu unrhyw un sy’n gweithredu ar ein rhan, ond yn anghytuno eich bod wedi cyflawni trosedd neu’n teimlo ei fod yn afresymol i ni roi’r Hysbysiad, gallwch roi sylwadau ysgrifenedig drwy lythyr neu e-bost.\nBydd yr holl sylwadau yn:\nCael eu hystyried yn ôl eu teilyngdod, ar sail yr wybodaeth a’r dystiolaeth a ddarperir gan yr apelydd a’r person a gyflwynodd yr Hysbysiad.\nDerbyn ymateb ysgrifenedig llawn, fel arfer o fewn 10 diwrnod gwaith. Pan mae gofyn am ymchwiliad manylach, caiff apeliadau eu cydnabod o fewn 5 diwrnod gwaith.\nOs nad ydych yn hapus â’ch ymateb cewch wneud sylwadau pellach i gydlynydd gwasanaethau gorfodi Cyngor Wrecsam a fydd yn adolygu'r mater yn llawn.\nOs ydych yn dal yn anfodlon, mae proses gwynion corfforaethol sy’n caniatáu ymchwiliad i gael ei gynnal gan y Tîm Cwynion. Bydd manylion y weithdrefn hon yn cael ei darparu gyda phob ymateb i sylw neu gellir cael mynediad iddynt yn\nPan na chaiff y sylwadau eu derbyn, caiff y rhesymau dros hyn eu ardal gwynion y wefan. Nodwch na all y Tîm Cwynion wyrdroi'r penderfyniad i roi FPN, gall ond ystyried y gwasanaeth y derbynioch mewn perthynas â'r broses hon.hegluro, a rhoddir cyfnod o 14 diwrnod pellach i wneud y taliad.


Datganiad gan y Dirprwy Weinidog Newid Hinsawdd: Adolygiad o ffyrdd, Y Cyfarfod Llawn 22 Mehefin 2021\nDiolch, Llywydd. Mae gwyddonwyr y byd yn dweud wrthym mewn termau clir iawn fod angen inni leihau ein hallyriadau nwyon tŷ gwydr ar frys. Er 1990, mae allyriadau Cymru wedi gostwng 31 y cant, ond er mwyn cyrraedd ein targed statudol o sero net erbyn 2050 mae angen inni wneud llawer mwy. Fel yr atgoffodd Pwyllgor Newid Hinsawdd y DU ni yr wythnos diwethaf, os ydym ni am gadw'r cynnydd mewn tymheredd o fewn terfynau diogel, mae angen i ni, yn ystod y 10 mlynedd nesaf, fwy na dyblu'r holl doriadau yr ydym wedi llwyddo i'w cyflawni dros y 30 mlynedd diwethaf.\nEr mwyn cyrraedd targed 2050, mae'r Pwyllgor Newid Hinsawdd wedi dweud wrthym fod angen inni leihau allyriadau yn y degawd nesaf 63 y cant, ac erbyn 2040 mae angen iddyn nhw ostwng 89 y cant. Ar ein llwybr presennol, ni fyddwn yn cyflawni sero net tan tua 2090. Mae'r her yn amlwg a bydd angen i bawb, gan gynnwys y Llywodraeth, ystyried effaith eu dewisiadau.\nTrafnidiaeth yw tua 17 y cant o gyfanswm ein hallyriadau ac felly mae'n rhaid iddi chwarae ei rhan. Yn gynharach eleni cyhoeddais strategaeth drafnidiaeth newydd Llywodraeth Cymru ar gyfer Cymru, 'Llwybr Newydd'. Mae'n nodi gweledigaeth feiddgar ar gyfer trafnidiaeth yng Nghymru dros y ddau ddegawd nesaf. Yr oedd yn cynnwys, am y tro cyntaf, darged newid dulliau teithio, sy'n ei gwneud yn ofynnol inni anelu at 45 y cant o deithiau i fod drwy ddulliau cynaliadwy o deithio erbyn 2045, i fyny o 32 y cant ar hyn o bryd. Er mwyn cyflawni'r targedau hyn mae angen inni symud oddi wrth wario arian ar brosiectau sy'n annog mwy o bobl i yrru, a buddsoddi mewn dewisiadau amgen go iawn sy'n rhoi dewis ystyrlon i bobl.\nMae ein rhaglen lywodraethu yn ymrwymo i gyflwyno Bil bysiau pellgyrhaeddol yn nhymor y Senedd hon i'w gwneud yn haws integreiddio amserlenni bysiau a threnau. Mae gweithredwyr bysiau wedi dweud mai'r prif rwystr i gynyddu nawdd yw dibynadwyedd ac amseroedd teithio, felly byddwn yn cymryd camau i roi mwy o flaenoriaeth i fysiau ar ein ffyrdd a byddwn yn edrych hefyd ar docynnau bws.\nEleni byddwn ni'n gwario mwy nag unrhyw ran arall o'r DU y pen ar fuddsoddiad teithio llesol i annog pobl i gerdded neu feicio ar gyfer teithiau lleol. Mae dwy o bob tair taith yng Nghymru o dan bum milltir o hyd. Gyda'r buddsoddiad cywir, a gydag anogaeth, mae potensial enfawr i gael y rhan fwyaf o bobl i ddefnyddio trafnidiaeth gynaliadwy ar gyfer y rhan fwyaf o deithiau bob dydd—nid pob taith, nid pawb, ond y mwyafrif. Mae'n rhywbeth y gallwn ni ei wneud, ac mae llawer o wledydd lle mae eisoes yn cael ei wneud.\nMae deall y data yn gysylltiedig â thrafnidiaeth hefyd yn rhoi cyfle i ni wneud dewisiadau, ac, wrth i'r data a'r wyddoniaeth newid, bydd y dewisiadau y mae'n rhaid i ni eu gwneud yn newid. Mae'n rhaid inni ddefnyddio'r cyfle sydd gennym yn ddoeth os ydym am gyrraedd ein targedau newid hinsawdd. I'r perwyl hwn, rydym yn cyhoeddi oedi ar bob cynllun ffordd newydd wrth i ni adolygu ein hymrwymiadau presennol.\nMae swyddogion yng nghamau olaf sefydlu panel adolygu ffyrdd, a fydd yn cynnwys rhai o brif arbenigwyr y DU ar drafnidiaeth a newid hinsawdd. Bydd y panel yn ystyried gosod profion ar gyfer penderfynu pryd mai ffyrdd newydd yw'r atebion cywir ar gyfer problemau trafnidiaeth, yn unol â strategaeth drafnidiaeth newydd Cymru. Ac rwyf yn dymuno i'r adolygiad ystyried sut y gallwn ni symud gwariant tuag at gynnal a chadw ein ffyrdd presennol yn well, yn hytrach nag adeiladu rhai newydd, fel yr argymhellwyd gan Bwyllgor yr Economi, Seilwaith a Sgiliau trawsbleidiol yn y Senedd ddiwethaf.\nByddwn ni'n cyhoeddi cylch gorchwyl llawn yr adolygiad a'r aelodaeth lawn maes o law. Mater i'r panel fydd adolygu ein holl fuddsoddiadau arfaethedig mewn ffyrdd, boed hynny'n uniongyrchol gan Lywodraeth Cymru ar y rhwydwaith ffyrdd strategol, neu'n anuniongyrchol, drwy grantiau, ar y rhwydwaith ffyrdd lleol, fel bod pob prosiect yn y dyfodol yn cyd-fynd â thair blaenoriaeth y strategaeth drafnidiaeth newydd: lleihau'r angen i deithio, caniatáu i bobl a nwyddau symud yn haws o ddrws i ddrws drwy fathau cynaliadwy o drafnidiaeth, ac annog pobl i wneud y newid.\nMae strategaeth drafnidiaeth newydd Cymru yn ymgorffori'r defnydd o hierarchaeth cynllunio trafnidiaeth gynaliadwy, a bydd y panel yn defnyddio hyn i sicrhau ein bod yn annog teithio drwy gerdded, beicio a thrafnidiaeth gyhoeddus cyn cerbydau modur preifat. Er mwyn sicrhau bod y dull hwn wedi'i ymgorffori'n llawn yn ein penderfyniadau buddsoddi a'r rhai a wneir gan bartneriaid cyflawni eraill, rydym hefyd yn adolygu canllawiau arfarnu trafnidiaeth Cymru, ein fframwaith gwneud penderfyniadau ar gyfer prosiectau trafnidiaeth, fel ei fod yn gyson â 'Llwybr Newydd' ac yn defnyddio'r pum ffordd o weithio a nodir yn Neddf Llesiant Cenedlaethau'r Dyfodol (Cymru) 2015. Bydd yr adolygiad yn darparu adroddiad cychwynnol i'r Gweinidogion o fewn tri mis i'w benodi, gan nodi sut y bydd yn mynd ati i gyflawni ei dasg, a darperir yr adroddiad terfynol o fewn naw mis i hynny, gan nodi canfyddiadau'r adolygiad.\nMae pob plaid yn y Senedd hon wedi ymrwymo i gymryd y bygythiad a achosir gan newid hinsawdd o ddifrif, ac mae hynny'n golygu gweithredu nawr i leihau allyriadau. Ni fydd hyn bob amser yn gyfforddus nac yn hawdd, Llywydd, ond dyna y mae'r wyddoniaeth yn gofyn i ni ei wneud a dyna y mae cenedlaethau'r dyfodol yn ei fynnu gennym. Diolch.


Marchwiel incident sparks ‘You can save a life’ appeal - Newyddion - Gwasanaeth Tân ac Achub Gogledd Cymru\nMarchwiel incident sparks ‘You can save a life’ appeal\nDigwyddiad ym Marchwiail yn tanio apêl ‘Achubwch Fywyd’\nPostiwyd 27 Mai 2021 10:56\nMae Paul Scott, Uwch Reolwr Diogelwch Tân, wedi gwneud apêl bersonol i aelodau o’r gymuned ofalu am deulu, ffrindiau a chymdogion sy’n agored i niwed, ac i ymuno ag ef i gefnogi’r ymgyrch #AchubwchFywyd. Wrth lansio’r ymgyrch, mae Paul wedi rhyddhau lluniau o’r difrod ofnadwy a achoswyd gan dân yr aeth ato dros y penwythnos ym Marchwiail, ger Wrecsam.\nCredir bod y tân wedi cael ei gynnau gan sigarét, ac achosodd 100% o ddifrod tân i ystafell wely dynes yn ei saithdegau a oedd yn byw ar ei phen ei hun yn yr eiddo.\nRoedd larymau mwg yn yr eiddo wedi’u cysylltu â system larwm, a rhoddodd honno wybod i ystafell reoli Gwasanaeth Tân ac Achub Gogledd Cymru fod tân yn ei chartref ar Rodfa Elwyn, Marchwiail, Wrecsam brynhawn Sul.\nAeth dau griw o Wrecsam yno, ac fe wnaeth y diffoddwyr tân achub y ddynes. Cafodd ei thrin yn y fan a’r lle gan barafeddygon, ac mae hi nawr yn derbyn triniaeth yn yr ysbyty.\nDywedodd Paul: “Rydym wedi siarad gyda teulu Glenys, sef y wraig yn y tân, a dymunwn y gorau iddi.\n“Yn llawer rhy aml, rydw i’n gweld y difrod sy’n gallu cael ei achosi gan dân – a dyna pam rydw i eisiau gwneud popeth o fewn fy ngallu i wneud i bob un ohonom weithio gyda’n gilydd i ddiogelu ein cymunedau.\n“Yn anffodus, mae pobl yn dal i golli eu bywydau yng Nghymru o ganlyniad i dân yn y cartref – ond gallwch chi ein helpu ni i arbed bywyd.\n“Roeddwn eisiau manteisio ar y cyfle yma, fel rhan o’r ymgyrch #AchubwchFywyd, i apelio ar bawb i dreulio ychydig funudau’n gweld sut mae pobl a allai fod yn fwy agored i niwed gan dân.\n“Gallen nhw fod yn gymydog i chi, yn berthynas neu’n rhywun rydych chi’n gofalu amdano. Mae’r systemau larwm mwg yma yn cael eu monitro 24 awr y dydd, 365 diwrnod y flwyddyn ac maen nhw’n gallu cysylltu â’n hystafell reoli ni os bydd y larymau mwg yn canu – gall teulu a ffrindiau gael sicrwydd o wybod y bydd rhywun wrth law mewn argyfwng. Mae’n hawdd cael gafael ar rai.\n“Mae gan y rhan fwyaf ohonom bobl oedrannus neu bobl agored i niwed yn ein bywydau, sef pobl a allai fod angen help llaw. Un ffordd syml o helpu yw gwneud yn siŵr fod ganddynt larymau mwg gweithredol ar bob llawr o’u cartref.\n“Gallwch chi arbed bywyd drwy dreulio ychydig funudau’n gweld sut mae pobl a allai fod yn fwy agored i niwed gan dân.\n“Rydyn ni eisiau clywed gennych er mwyn adnabod yr unigolion sydd fwyaf agored i niwed petaen nhw’n cael tân yn eu cartrefi.\n“Gallwch chi gael mwy o gyngor drwy gofrestru i gael archwiliad diogel ac iach drwy fynd i’n gwefan neu ffonio 0800 1691234 rhwng 9am a 5pm o ddydd Llun i ddydd Gwener.\n“Rydyn ni yma i helpu, a gyda’n gilydd gallwn ni arbed bywyd.”\nMae gwybodaeth ynglŷn â chadw’n ddiogel rhag tân yn y cartref ar gael ar wefan Gwasanaeth Tân ac Achub Gogledd Cymru yn y fan yma.


Eisteddfod Môn yn penodi Archdderwyddes - North Wales Live\nEisteddfod Môn yn penodi Archdderwyddes\nGorsedd Môn yn torri tir newydd\nBYDD Gorsedd Beirdd Ynys Môn yn torri cwys newydd yn ystod Eisteddfod Môn ym Mryngwran y penwythnos nesaf. Yr awdures Siân Owen, neu Siân Penllyn fel mae’n cael eu hadnabod yn yr Orsedd, yw’r ferch gyntaf i’w dewis yn dderwydd gweinyddol Eisteddfod Môn.\nMae’r swydd yn cyfateb i Archdderwydd yr Orsedd yn yr Eisteddfod Genedlaethol – ond ’does yr un ddynes wedi cyflawni’r swydd honno eto.\n“Efallai rhyw ddiwrnod, pwy a yr, does ’na ddim rheswm pam,” meddai Sian. “Llynedd, wrth ddewis yr Archdderwydd presennol, Jim Parc Nest, roedd enw Mererid Hopwood wedi ei roi ymlaen ond wedyn fe’i tynnwyd yn ôl. Yn sicr mae ’na le i rywun fel hi.”\nMae Gorsedd Môn wedi hen arfer torri cwys newydd.\nNododd Machraeth, y cyn-dderwydd gweinyddol, fod yr Orsedd wedi gwneud arferiad o wneud hynny.\n“Yr Orsedd hon oedd y gyntaf i weld dau frawd yn derbyn y swydd. Dilynwyd fi gan fy mrawd Eurfon. Erbyn hyn rydym wedi gweld hynny’n digwydd yn yr Eisteddfod Genedlaethol. Efallai mai ein dilyn ni y bydd y Genedlaethol eto,” meddai.\nCymerodd Siân, sy’n 46 mwlydd oed, ei lle ar y Maen Llog yn ystod seremoni gyhoeddi Eisteddfod Môn Llanfairpwll 2012 brynhawn Sadwrn diwethaf.\nDywedodd: “Rwy’n dilyn ôl traed beirdd a llenorion enwog iawn ac rwy’n edrych ymlaen yn fawr. Mae’r penodiad yn anrhydedd ac yn gydnabyddiaeth efallai o’r cyfraniad y mae rhywun wedi ei wneud i’r maes llenyddol.\n“Dw i wedi cael yr anrhydedd yn weddol ifanc. A bod yn onest, dwi’n meddwl bod hyn yn adlewyrchiad o’r ffaith bod Llys yr Eisteddfod yn gwneud ei orau i ddenu mwy o bobl ifanc i fod yn rhan o weithgareddau’r Eisteddfod.”\nMae hi eisoes wedi dod a fflach o wreiddioldeb i’r Orsedd.\n“Cefais ddewis lliw y sash. Coch yw hi. Gwyrdd oedd sash Eurfon a glas oedd un Machraeth. Does dim arwyddocâd arbennig ond mae’n hoff liw gen i ac rwy’n teimlo ei fod yn cynrychioli gwres a gwaed a chyfnod o gynhesrwydd yr wyf yn awyddus i’w feithrin,” meddai Siân.\nMae Sian yn llenor amryddawn, sydd wedi ennill Cadair, Coron a Medal Ryddiaith Eisteddfod Môn.\n“Cefais y gadair yn 2000 a’r Goron a’r Fedal Ryddiaith yn ystod eistedd Cylch y Garn yn\nLlanrhuddlad yn 2005. Mae ennill unrhyw un o’r prif wobrau yn rhywbeth i’w fwynhau a’i drysori ond cefais bleser arbennig wrth ennill yn Llanrhuddlad.\n“Cefais fy ngeni yn Llanuwchllyn ond fe symudodd fy nheulu yn ôl i Ynys Môn pan oeddwn yn bump oed ac fe’m magwyd yn Llanrhuddlad ac roedd yr Eisteddfod yn cael ei chynnal mewn cae o flaen t fy rhieni.\n“Meddyliais y dylwn drio ar y ddwy gystadleuaeth gyda’r gobaith o un ennill rhywbeth ac wrth lwc fe gipiais y ddwy wobr,” meddai.\nRoedd rheswm arall i roi boddhad i Siân wrth ennill y Fedal Ryddiaith.\n“Roedd hi’n ugain mlynedd ers i mam ennill y Fedal Ryddiaith ac roedd mam yn hynod o falch o hynny,” ychwanegodd.\nYn anffodus bu farw ei mam yn 2007, ond roedd ei thad, Bob, sydd bellach yn 83 mlwydd oed, yn Llanfairpwll y penwythnos diwethaf ac fe fydd yn Ysgol Uwchradd Bodedern yn gwylio’i ferch yn gweinyddu’r seremoniau dydd Sadwrn.\n“Bydd yno gyda balchder a boddhad,” meddai Siân.\nBydd yr Eisteddfod yn cael ei chynnal yn Ysgol Uwchradd Bodedern, yr ysgol y mynychodd Siân cyn mynd i Brifysgol Aberystwyth.\nBellach mae Siân yn byw ym Marianglas ac yn gweithio fel athrawes – mae’n dysgu Saesneg yn ysgol Syr Thomas Jones, Amlwch ac yn cyfieithu ac hefyd yn ysgrifennu. Roedd ei nofel gyntaf i oedolion, Mân Esgyrn, ar Restr Hir Llyfr y Flwyddyn 2010.


Bywyd gwyllt Coedwigoedd Cleddau | National Trust\nO adar dŵr ac adar rhydiol i goed deri hynafol, mae Coedwigoedd Cleddau yn llawn bywyd gwyllt rhyfeddol.\nMae dyfroedd yr afon Cleddau yn gartref i bob math o greaduriaid, yn enwedig adar dŵr ac adar rhydiol. Fe welwch chi lawer o rywogaethau yma dros y flwyddyn – fel y crëyr bach, y chwiwell, gwalch y pysgod a’r crëyr llwyd.\nMae’n gynefin cyfoethog i adar y goedwig hefyd. Mae’r gwybedog brith a’r tingoch wedi cael eu cofnodi yma, ynghyd ag adar fel y llwydfron a thelor yr ardd. Mae clywed côr y wig fan hyn yn ystod y gwanwyn yn brofiad bythgofiadwy.\nMae un o ieir bach yr haf prinnaf Sir Benfro, y brithribin brown, yn defnyddio’r cynefin ar hyd ymylon y goedwig yn West Williamston. Os y’ch chi’n lwcus fe welwch chi rai yn hedfan yn hwyr yn yr haf.\nCoed deri hynafol yw sêr y sioe yn y lleoedd hyn, yn enwedig yn Lawrenni. Hwnt ac yma fe welwch chi hefyd goed cyll, bedw a chelyn – yn enwedig yng nghoedwig Little Milford.\nMewn mannau eraill mae coed fel yr onnen a’r sycamorwydden yn tyfu, ac mae digonedd o gennau a ffyngau i’w gweld ym mhob man. Os crwydrwch chi allan o’r coedwigoedd ac at lan y dŵr fe welwch chi drwch o lwyni drain duon a rhai planhigion anghyffredin fel tegeirian y wenynen.\nLliwiau a llonyddwch sy’n nodweddu West Williamston; dewch i weld y dirwedd amrywiol gyda morfa heli a lleiniau mwd ar lan yr aber, a chilfachau creigiog, hen chwareli calch a choetir y tu ôl iddyn nhw


Prosiectau Ewropeaidd | Cynaliadwyedd | Prifysgol Bangor\nRydym yn gweithio gyda nifer o prosiectau sy’n cael eu hariannu gan Swyddfa Cyllid Ewropeaidd Cymru (rhan o Lywodraeth Cymru) sy’n rheoli darpariaeth rhaglenni Strwythurol yr UE yng Nghymru.\nBydd Bluefish yn datblygu gwybodaeth a dealltwriaeth o adnoddau morol Môr Iwerddon a’r Moroedd Celtaidd drwy lenwi’r blychau mewn gwybodaeth am effeithiau’r newid yn yr hinsawdd a ragwelir ar bysgod a physgod cregyn masnachol penodol, gan ymchwilio i ba mor agored i niwed ydynt. Drwy drosglwyddo gwybodaeth, arbenigedd trawswladol, a’r arferion gorau o ran astudio a rheoli pysgod, pysgod cregyn a dyframaethu masnachol mewn cyd-destun o newid yn yr hinsawdd, a thrwy bartneriaeth gref y consortiwm sy’n canolbwyntio ar wyddor môr (4 sefydliad addysg uwch yn Iwerddon a Chymru, Sefydliad y Môr, a BIM), ein nod yw darparu strategaethau addasu ar gyfer y rhanbarth cyfan er lles cymunedau arfordirol. Bydd Bluefish yn asesu ac yn lledaenu gwybodaeth am risgiau a chyfleoedd ar gyfer pysgod a physgod cregyn masnachol, o dan effeithiau’r newid hinsawdd a ragwelir, ymhlith ein grwpiau o randdeiliaid, BBaChau, cymunedau arfordirol, a phartïon â diddordeb yn Iwerddon ac yng Nghymru, gan ddefnyddio amrywiaeth o gyfryngau a fydd yn apelio i’r holl sectorau.\nBluefish a Chynaliadwyedd\nCanolfan Rhagorol DSP\nMae Canolfan Ragoriaeth Canolfan Prosesu Signalau Digidol (DSP) Prifysgol Bangor, yn M-SParc, yn ganolfan ymchwil gwerth £6M sy'n gwneud ymchwil arbenigol iawn i systemau cyfathrebu digidol fel rhwydweithiau ac ecosystemau 5G. Mae’r algorithmau DSP arloesol a ymgorfforir yn nyfeisiau’r rhwydwaith yn ffordd gost-effeithiol o gyflymu rhwydweithiau, gan rannu adnoddau’r rhwydwaith yn deinamig ac yn optimaidd a gweithredu dyfeisiau a reolir gan bŵer ar gyfer rhwydweithiau carbon isel.\nCanolfan Rhagorol DSP a Chynaliadwyedd\nNod Dŵr Uisce yw gwella cynaladwyedd tymor hir y cyflenwad, triniaeth a defnydd terfynol o ddŵr yng Nghymru ac Iwerddon drwy ddatblygu llwyfannau technoleg arloesol, cynnal asesiadau effaith economaidd ac amgylcheddol, a datblygu polisi a chanllawiau arfer gorau er mwyn datblygu atebion carbon isel ar gyfer y sector dŵr. Mae prosiect Dŵr Uisce wedi cael ei arannu’n rhannol gan y Gronfa Datblygu Rhanbarthol Ewropeaidd drwy rhaglen gydweithredol Iwerddon Cymru 2014–2020\nDŵr Uisce a Chynaliadwyedd\nNod ISPP (Irish Sea Portal Pilot) yw ymchwilio i ddichonoldeb prosiect mwy (Porthol Môr Iwerddon (ISP)) a fydd yn darparu platfform i fodloni’r gofyn am lif gwybodaeth er mwyn hybu twf mewn pysgodfeydd a dyframaethu. Bydd y peilot yn helpu i ffurfio un clwstwr er mwyn profi egwyddorion yr ISP. Bydd y clwstwr hwn yn canolbwyntio ar astudiaeth o larfae pysgod cregyn ifanc a’u hannedd ar wely’r môr. Bydd yn ymchwilio i leoliadau safleoedd posibl ar gyfer casglu hadau pysgod cregyn a dichonoldeb defnyddio casglwyr hadau yn ardal yr astudiaeth. Bydd y clwstwr hwn yn ehangu dealltwriaeth o symudiad larfae pysgod cregyn ym Môr Iwerddon a’i gyffiniau, wedi ei ddilyn gan batrymau aneddiadau larfae sy’n cael eu diffinio fel hadau. Mae hwn yn adnodd sy’n cael ei rannu ar draws Môr Iwerddon sy’n croesi ffiniau rhanbarthol a chenedlaethol, ac sy’n cael effaith economaidd sylweddol mewn rhan o ddiwydiant sy’n werth tua 254m ewro.\nISPP a Chynaliadwyedd\nAstudiaeth Achos Themâu Trawsbynciol ISPP\nKESS2 (Ysgoloriaethau Sgiliau ar gyfer yr Economi Wybodaeth) Yn cefnogi projectau ymchwil cydweithredol (Meistri Ymchwil a PhD), gyda phartneriaid busnesau allanol.\nKESS2 a Chynaliadwyedd\nAcademi Busnes Gogledd Cymru (ABGC) Yn annog twf busnes ac ysbryd cystadleuol ar draws y rhanbarth. Mae’r rhaglen yn galluogi i gyflogwyr adnabod anghenion hyfforddiant penodol eu sefydliad a mynd i’r afael â nhw, ac adeiladu sgiliau arwain a rheoli o safon i’r gweithlu. Bydd cyrsiau achrededig byr, sy’n ymdrin ag amrywiaeth o themâu sy’n canolbwyntio ar fusnes, yn galluogi i weithwyr feithrin y sgiliau hanfodol angenrheidiol i ddatblygu ac ehangu’r busnes. Ariennir y fenter tair blynedd hon yn rhannol gan Gronfa Gymdeithasol Ewrop (ESF), drwy Lywodraeth Cymru.\nABGC a Chynaliadwyedd\nSEACAMS 2 (Sustainable Expansion of the Applied Coastal and Marine Sectors) Yn cynorthwyo’r sector arfordirol a morol i ehangu’n gynaliadwy drwy integreiddio cyfleoedd ymchwil a busnes\nSEACAMS2 a Chynaliadwyedd\nAstudiaeth Achos Themâu Trawsbynciol SEACAMS2\nCanolfan Pysgod Cregyn\nMae'r Ganolfan Pysgod Cregyn yn fenter ymchwil ac arloesi sy'n cefnogi datblygiad y sector pysgod cregyn yng Nghymru. Bydd y Ganolfan yn cydweithredu â busnesau i ddarparu gwyddoniaeth i gefnogi twf. Prif ffocws y prosiect yw dyframaethu pysgod cregyn a'r gadwyn gyflenwi gysylltiedig, gyda lle hefyd ar gyfer ymchwil i gefnogi pysgodfeydd cregyn newydd / heb eu defnyddio a dyframaethu rhywogaethau nad ydynt yn bysgod cregyn sy'n gydnaws â chynhyrchu pysgod cregyn.\nCanolfan Pysgod Cregyn a Chynaliadwyedd\nCanolfan Biotechnoleg Amgylcheddol (CEB)\nSefydlu cyfleuster blaenllaw i gloddio'r Amgylchedd (Biosffer) am ensymau a biomoleciwlau newydd sy'n berthnasol i fiotechnoleg ddiwydiannol\nTwf gwyrdd trwy ddefnyddio adnoddau naturiol mewn ffyrdd arloesol\nDefnyddio microbau eithafoffilig gyda metaboleddau neilltuol iawn sy'n eu galluogi i oroesi mewn gwahanol amgylcheddau eithafol\nManteisio ar fantais gystadleuol fawr Prifysgol Bangor yn y maes hwn\nCanolfan Biotechnoleg Amgylcheddol (CEB) a Chynaliadwyedd\nCanolfan Ynni Effeithlon Craff (SEEC)\nMae SEEC yn ganolfan ymchwil gwerth £7M yn gweithio ar draws tri sector ynni carbon isel: ynni morol, ynni niwclear a strwythurau sy’n defnyddio ynni’n effeithlon. Mae’r tair thema wedi’u cydgysylltu gan hyb seiberseilwaith cyffredin.\nMae SEEC wedi derbyn £4.6M o gymorth ariannol gan Swyddfa Cyllid Ewropeaidd Cymru (WEFO).\nCanolfan Ynni Effeithlon Craff (SEEC) a Chynaliadwyedd\nGrŵp Gweithredu Cynaliadwyedd (SIG)


Sefydlu’r Brifysgol fel y ‘Brif Ganolfan Niwroddelweddu Ewropeaidd’ - Newyddion - Prifysgol Caerdydd\nSefydlu’r Brifysgol fel y ‘Brif Ganolfan Niwroddelweddu Ewropeaidd’\nMae'r Brifysgol wedi cadarnhau ei chynlluniau i ddefnyddio uwch-dechnoleg delweddu MR o fewn Canolfan newydd Prifysgol Caerdydd ar gyfer Delweddu Ymchwil i'r Ymennydd (CUBRIC), gan geisio sicrhau mai un o gyfleusterau delweddu'r ymennydd gorau Ewrop yw'r ganolfan.\nBydd y ganolfan, sydd ar hyn o bryd yn cael ei hadeiladu, yn chwarae rhan ganolog yn yr ymdrech fyd-eang i ddeall yn well achosion cyflyrau niwrolegol megis dementia, sgitsoffrenia a sglerosis ymledol, a chaiff ei chynorthwyo drwy bartneriaeth gyda Siemens Healthcare.\nBydd y cyfleuster CUBRIC £44 miliwn yn cynnig arbenigedd o'r radd flaenaf mewn mapio a symbylu'r ymennydd, wedi'i alluogi gan dechnoleg MR sydd ar flaen y gad. Bydd y cytundeb gyda Siemens Healthcare yn sicrhau cyflwyno cyfuniad o systemau MR blaenllaw a fydd yn cefnogi'r cyfleuster wrth iddo geisio dadorchuddio cliwiau hanfodol er mwyn datblygu triniaethau gwell.\nCaiff pedair system MR newydd gan Siemens Healthcare eu gosod i'r cyfleuster ar ddechrau 2016: MAGNETOM® 7T, sganiwr MAGNETOM Connectom 3T gyda graddiannau 300mT/m a dwy system MAGNETOM Prisma. Hwn fydd gosodiad cyntaf y DU o'r Connectom 3T a dim ond yr ail yn y byd; mae'r cyntaf wedi'i osod yn Ysbyty Gyffredinol Massachusetts yn Boston, UDA. Mae'r Brifysgol yn prynu'r darnau pwysig o offer delweddu hyn gyda chymorth gan y Cyngor Ymchwil Peirianneg a'r Gwyddorau Ffisegol (EPSRC), y Cyngor Ymchwil Feddygol (MRC) a Llywodraeth Cymru.\n"Mae cydleoli'r system 7 Tesla a system delweddu microstrwythurol Connectom yn gyfuniad hynod bwerus ar gyfer archwilio strwythur a swyddogaeth biocemeg yr ymennydd, gan ein galluogi i ateb cwestiynau a oedd yn gyfyngedig oherwydd technoleg o'r blaen. Erbyn hyn mae gennym y dechnoleg honno," meddai'r Athro Derek Jones, Cyfarwyddwr CUBRIC. "Ynghyd â'r cyfleusterau magnetoenceffalograffeg, EEG a symbylu'r ymennydd o fewn y ganolfan newydd, bydd gennym set gwbl unigryw o offer a fydd yn ein galluogi i nodweddu'r ymennydd iach a'r ymennydd afiach."\nYchwanega'r Athro Derek Jones: "Bydd y bartneriaeth bwysig newydd hon rhwng Prifysgol Caerdydd a Siemens yn cyflwyno nid yn unig y trydydd sganiwr MRI 7 Tesla MRI yn y DU ond yn ogystal y sganiwr Connectom 3T cyntaf i'w adeiladu yn Ewrop. Bydd yr unigrywiaeth hon yn adeiladu ar ein set helaeth o gydweithio cyfredol ac yn sicrhau bod CUBRIC yn uwchganolbwynt ar gyfer Niwroddelweddu yn Ewrop."\nMae Peter Harrison, Rheolwr Gyfarwyddwr Isadran Gofal Iechyd Siemens plc, yn datgan: "Mae Siemens wedi ymrwymo i symud ymchwil feddygol ymlaen ac i gefnogi cleifion. Rydym wrth ein bodd ein bod yn darparu technoleg MR o'r radd flaenaf ac adnoddau gwleidyddol er mwyn cefnogi cyfleuster mawreddog CUBRIC. Rydym yn cefnogi gweledigaeth CUBRIC ac yn edrych ymlaen yn fawr iawn at helpu'r Athro Derek Jones a'i dîm i wireddu eu huchelgeisiau cyffrous. Mae graddfa llwyr prosiect CUBRIC yn creu argraff anhygoel, ac felly hefyd bwriad y tîm i sicrhau nad dim ond cyfleuster cenedlaethol yw hwn, ond cyfleuster Ewropeaidd."\nMae Caerdydd, yn swyddogol, yn un o dair prifysgol orau'r DU o ran ei hymchwil sy'n arwain y byd, mewn seicoleg, seiciatreg, a'r niwrowyddorau.Mae'r Brifysgol eisoes yn gartref i rai o arbenigwyr mwyaf blaenllaw'r byd o ran mapio'r ymennydd, y niwrowyddorau, ymchwil glinigol a geneteg, a chaiff ei hadnabod yn eang am ei ragoriaeth o ran ymchwil yn y maes hwn.\nMae Siemens Healthcare yn un o gyflenwyr mwyaf y byd i'r diwydiant gofal iechyd ac mae'n arwain y ffordd o ran delweddu meddygol, diagnosteg labordai, technoleg gwybodaeth feddygol a theclynnau clyw. Mae Siemens yn cynnig cynnyrch ac atebion i'w gwsmeriaid ar gyfer ystod gyfan gofal iechyd o ffynhonnell unigol - o atal a chanfod yn gynnar i ddiagnosis, ac ymlaen at driniaeth ac ôl-ofal. Trwy optimeiddio llif gwaith clinigol ar gyfer y clefydau mwyaf cyffredin, mae Siemens hefyd yn sicrhau bod gofal iechyd yn gyflymach, yn well ac yn fwy cost-effeithiol. Mae Siemens Healthcare yn cyflogi rhyw 52,000 o weithwyr ledled y byd ac yn gweithredu ym mhob cwr o'r byd.


Gradd-brentisiaethau – y gorau o’r ddau fyd | LLYW.CYMRU\nBydd y cynllun, sy’n cael ei redeg gan brifysgolion, yn cael ei gyllido’n gyfan gwbl gan Lywodraeth Cymru, a bydd yn talu ffioedd myfyrwyr. Bydd cyrsiau ar gael yn y sectorau hynny a nodir gan Lywodraeth Cymru fel rhai sy’n allweddol i dwf economaidd, gan gynnwys TG, Peirianneg a Gweithgynhyrchu Uwch.\nYn y flwyddyn academaidd 2019-20, mae’r pynciau’n cynnwys Peirianneg Meddalwedd, Seiberddiogelwch a Dadansoddi Data. Mae rhagor o gyrsiau yn cael eu datblygu hefyd.\nMae’r cyrsiau yn cael eu darparu eleni gan Brifysgol Bangor, Prifysgol Metropolitan Caerdydd, Prifysgol Abertawe, Prifysgol Cymru y Drindod Dewi Sant, y Brifysgol Agored, Prifysgol Glyndŵr Wrecsam a Phrifysgol De Cymru.\nRheolir y cyllid gan Gyngor Cyllido Addysg Uwch Cymru.\nMae gradd-brentisiaid yn gweithio drwy gydol eu gradd, gan dreulio’r rhan o’u hamser yn y brifysgol a gweddill yr amser gyda’u cyflogwr, yn datblygu’r sgiliau a’r wybodaeth sydd eu hangen arnynt i ffynnu yn y brifysgol ac yn y gwaith.\n“Mae’n hanfodol bod gan bob unigolyn y sgiliau a’r wybodaeth gywir i fanteisio ar y cyfleoedd sy’n cael eu cynnig gan farchnad lafur sy’n datblygu’n barhaus. Mae gradd –brentisiaeth yn gweddu’n wych i bobl sydd eisoes yn gweithio yn y diwydiannau technoleg ond sy’n awyddus i gael gradd, neu’r rheini sy’n newydd i’r gweithlu ond sydd am astudio ar gyfer gradd ar yr un pryd.\nDywedodd, Gweinidog yr Economi a Thrafnidiaeth, Ken Skates:\n“Mae’n heconomi fodern, sy’n newid mor gyflym, yn golygu bod rhaid sicrhau a chadw gweithlu medrus iawn. Mae hyn yn hanfodol i’n lles economaidd yn y dyfodol. Yng ngwyneb yr heriau a’r ansicrwydd parhaus yn sgil Brexit, does dim dwywaith bod datblygu gweithlu hyblyg a medrus iawn cyn bwysiced ag erioed. Cynlluniwyd gradd-brentisiaethau i adlewyrchu anghenion cyflogwyr yng Nghymru drwy ddarparu’r wybodaeth a’r sgiliau y maent eu hangen ac yn eu gwerthfawrogi. Byddant yn helpu i gynyddu cynhyrchiant drwy uwchsgilio’r gweithlu presennol a’r gweithlu newydd, a byddant yn cynnig manteision clir i’r cyflogwr a’r gweithiwr.”\nMae Siobhan Stephens yn gwneud gradd-brentisiaeth ym Mhrifysgol Cymru y Drindod Dewi Sant wrth weithio yn Mobilise, cwmni datblygu’r cwmwl digidol yn Abertawe.\n“Roeddwn i wastad yn gwybod mod i eisiau gweithio â chyfrifiaduron. Maent yn bethau tu hwnt o ddifyr a diddorol. TGCh a chyfrifiadureg wnes i fel Safon Uwch ond doeddwn i ddim yn sicr ai’r brifysgol oedd y cam iawn i mi. Roeddwn i eisiau cychwyn gweithio yn syth.\n“Rwy’n cael y gorau o’r ddau fyd fel hyn; mae gradd-brentisiaeth yn rhoi pedwar diwrnod i mi gael gweithio yn Mobilise, sy’n rhoi profiad i mi ym maes datblygu meddalwedd, ac yna mae gen i un diwrnod yr wythnos yn y brifysgol i ddysgu’r theori y tu ôl i’r gwaith. Felly, rwy’n gallu gweld y theori ar waith yn MobilIse ac yn gallu cymhwyso fy ngwybodaeth ymarferol i’m hastudiaethau.\n“Dim ond blwyddyn yn hirach na gradd gyffredin yw gradd-brentisiaeth. Wedi hynny, bydd gen i gymhwyster cydnabyddedig a phedair blynedd o brofiad yn y diwydiant.”\nDywedodd Barry Liles OBE, Dirprwy Is-Ganghellor Prifysgol Cymru y Drindod Dewi Sant (Sgiliau a Dysgu Gydol Oes):\n“Fel darparwr ar gyfer sgiliau ar lefel uchel, rydyn ni’n cydnabod y manteision aruthrol y gall prentisiaethau gradd ddigidol eu cynnig i'n myfyrwyr a'n cyflogwyr. Maent yn amhrisiadwy wrth baratoi myfyrwyr i feithrin y sgiliau a'r wybodaeth sydd eu hangen ar gyfer diwydiant – gan ddefnyddio cyfuniad o arbenigedd i uwchsgilio'r talentau sy’n dod i’r amlwg ar gyfer cyflogwyr yng Nghymru a thu hwnt. Rydyn ni am sicrhau bod pob myfyriwr sy'n cerdded drwy ein drysau yn gadael â’r sgiliau gofynnol ar gyfer gweddill eu bywyd.”\nGellir cael rhagor o wybodaeth am y cyrsiau sydd ar gael ar wefannau’r prifysgolion.


Llywodraethu Gwybodaeth - AaGIC\nFframwaith yw llywodraethu gwybodaeth sy’n dwyn ynghyd safonau cyfreithiol, moesegol ac ansoddol sy'n berthnasol i'r ffordd yr ymdrinnir â gwybodaeth; Mae'n berthnasol i bob math o wybodaeth. Ar gyfer Addysg a Gwella Iechyd Cymru (AaGIC) yn benodol, gwybodaeth bersonol am gynrychiolwyr, hyfforddeion, dysgwyr, defnyddwyr gwasanaeth a chyflogeion. Gelwir hyn yn Wybodaeth Bersonol Adnabyddadwy (WBA/PII).\nMae llywodraethu gwybodaeth yn cyd-fynd â llywodraethu corfforaethol ac mae'n canolbwyntio ar sicrhau bod gwybodaeth yn cael ei thrin mewn modd cyfrinachol a diogel.\nYn y cyd-destun addysgol, mae'n ymwneud yn helaeth hefyd â chefnogi'r gwaith o weinyddu a darparu gwasanaethau o ansawdd uchel er mwyn sicrhau bod yr wybodaeth gywir ar gael i'r bobl gywir, pryd a ble y mae ei hangen.\nAtegir llywodraethu gwybodaeth gan bolisïau a gweithdrefnau penodol i roi sicrwydd i'r rhai sy'n cysylltu ag AaGIC fod sicrwydd a defnydd o wybodaeth yn cael ei reoli o fewn yr egwyddorion hyn.\nI gael gwybod mwy neu i drafod unrhyw bryderon mewn perthynas â llywodraethu gwybodaeth, cysylltwch â:\nRheolwr Llywodraethu Gwybodaeth (Dros-dro)\nHysbysiad preifatrwydd ymgynghori ac arolygon\nDaeth Deddf Rhyddid Gwybodaeth 2000 (FOIA) i rym ar 1 Ionawr 2005, ac mae'n adlewyrchu newid polisi cenedlaethol mewn gweinyddiaeth gyhoeddus o ddiwylliant o gyfrinachedd i un sy'n agored ac yn atebol. Mae'r ddeddfwriaeth yn rhoi hawl i'r cyhoedd yr hawl i gael mynediad gyffredinol i wybodaeth a ddelir gan unrhyw awdurdod cyhoeddus megis Addysg a Gwella Iechyd Cymru (AaGIC), yn ddarostyngedig i eithriadau cyfyngedig penodol.\nOs hoffech wneud cais am wybodaeth, yna gwnewch hynny naill ai:\nFfôn: 03300 585 005\nNeu'n ysgrifenedig i:\nSwyddfa Rhyddid Gwybodaeth\nMae gennych hawl i ofyn am fformat y wybodaeth sy'n ofynnol.


‘Trueni gwirioneddol’ bod prinder awduron Cymraeg yn ceisio am arian – Golwg360\n‘Trueni gwirioneddol’ bod prinder awduron Cymraeg yn ceisio am arian\n9 Chwefror 2018 am 09:35 Diweddarwyd 10 Chwefror 2018 am 01:03\nMae cylchgrawn Golwg wedi tynnu sylw at y ffaith mai dim ond dau o blith 20 o awduron sy’n cael £3,000 yr un o arian cyhoeddus er mwyn datblygu eu gwaith sydd am wneud hynny yn yr iaith Gymraeg.\nAc yn ôl Cadeirydd y Panel fu’n rhannu’r arian, mae’r sefyllfa yn ‘drueni gwirioneddol’.\nY corff Llenyddiaeth Cymru sy’n rhoi’r grantiau, a hynny dan eu cynllun Ysgoloriaethau i Awduron a Mentora.\nCafwyd 110 o geisiadau am arian, a dim ond saith gan awduron Cymraeg. Ni chafwyd yr un cais gan fardd Cymraeg ei iaith.\nYn ôl Cadeirydd Panel yr Ysgoloriaethau mae’n ‘drueni gwirioneddol’ nad oedd rhagor o lenorion Cymraeg wedi ymgeisio eleni.\n‘O ystyried bywiogrwydd y sin lenyddol Gymraeg,’ meddai Sioned Williams yn ei hadroddiad, ‘a adlewyrchir gan fentrau cyffrous fel cylchgrawn Y Stamp, podlediad Clera a disgleirdeb enillwyr eisteddfodau lleol a chenedlaethol, mae’n drueni gwirioneddol nad oes mwy o lenorion Cymraeg, yr ifanc yn enwedig, yn elwa ar y gefnogaeth werthfawr y gallai Ysgoloriaeth gynnig iddynt. Ni ddaeth yr un cais gan fardd Cymraeg eleni.’\nY ddau Gymraeg\nY ddau o’r 21 llwyddiannus a fydd yn datblygu gwaith Cymraeg yw Iwan Huws, canwr Cowbois Rhos Botwnnog, sy’n bwriadu cyhoeddi nofel ffantasi i bobol ifanc, a Siôn Tomos Owen sydd am gyhoeddi nofel llawn lluniau – graphic novel – am y Rhondda.\nYmateb Llenyddiaeth Cymru\nMae Llenyddiaeth Cymru yn pwysleisio bod dau o’r pedwar sydd wedi cael eu derbyn ar y Cynllun Mentora Estynedig i awduron newydd eleni hefyd yn bwriadu sgrifennu yn Gymraeg – sef Euros ap Hywel a Rhiannon Williams.\nSerch hynny, mae’r corff yn barod i “adleisio” sylwadau Sioned Williams, gan ddweud mai “da fyddai gweld rhagor o lenorion Cymraeg yn gwneud cais am Ysgoloriaeth a Mentora er mwyn elwa ar y gefnogaeth werthfawr y gallai’r cynlluniau eu cynnig iddynt”.\nY stori lawn gan Non Tudur yn rhifyn wythnos yma o gylchgrawn Golwg.


Lisa Pedrick yn cydweithio gyda Geth Tomos – Y Selar\nY Selar Postiwyd ar 4 Awst 2021\nLisa Pedrick yn cydweithio gyda Geth Tomos\nMae’r gantores o Waun-Cae Gurwen, Lisa Pedrick wedi troi at gyd-weithio gyda cherddor profiadol arall ar gyfer ei sengl newydd sydd allan ddydd Gwener yma, 6 Awst.\nMae Geth yn gerddor amryddawn ond mae’n siŵr ei fod yn fwyaf adnabyddus i ffans cerddoriaeth Gymraeg fel aelod o’r band roc Gwacamoli oedd yn amlwg iawn ar droad y mileniwm.\nYsbrydoli i droi nôl at gyfansoddi\nMae cyfnod y pandemig wedi arwain at comeback o fath i Geth Tomos. Cafodd ei ysbrydoli i droi nôl at y gitâr a chyfansoddi caneuon o’r newydd yn ystod y cyfnod clo, a chanlyniad hynny oedd rhyddhau’r traciau ‘Achub y Byd (efo roc a rôl)’ a ‘Byw mewn Harmoni’ ychydig fisoedd yn ôl.\nYn ddiweddarach mae hefyd wedi rhyddhau’r trac ‘Darn Ohonaf i’ gyda’r cerddor Neil Williams o’r grŵp Maffia Mr Huws.\nNid annhebyg ydy hanes Lisa Pedrick dros y flwyddyn ddiwethaf wrth iddi hithau ail-ymddangos ar y sin llynedd gyda chyfres o senglau a arweiniodd at ryddhau’r EP ‘Dim ond Dieithryn’ ym mis Tachwedd – EP a gipiodd wobr ‘Record Fer Orau’ Gwobrau’r Selar.\nEr yn sain newydd i’r ddau yn 2021, nid dyma’r tro cyntaf i Lisa a Geth gydweithio ar drac. Mae bron ugain mlynedd wedi mynd heibio ers iddynt ryddhau eu fersiwn o ‘Cwmwl Naw’, sef un o ganeuon mwyaf adnabyddus Gwacamoli.\nCân llawn emosiwn\nDaw emosiwn y trac newydd ‘Hedfan i Ffwrdd’ gan Gath yn fyw trwy lais yr amryddawn Lisa yn ôl y cerddor a chyfansoddwr.\n“‘Sgrifennais ‘Hedfan i Ffwrdd’ ar ôl colli ffrind agos. Mae’r gân yn edrych ar sut mae galar yn gallu effeithio ein bywydau ond hefyd yn dangos i ni sut i fyw. Roedd gweithio gyda Lisa yn ddewis amlwg i mi gan bod yna ddyfnder emosiynol i’w llais sy’n berffaith i adrodd y stori.”\nDywed Lisa hithau bod neges bwysig ar y trac newydd.\n“Mae ‘Hedfan i Ffwrdd’ yn gân bersonol iawn i Geth ond yn un sy’n trafod pwnc sydd angen i ni fynd i’r afael â hi yn well” meddai Lisa.\n“Mae’n realiti bywyd sy’n effeithio ni gyd mewn ffyrdd unigryw, brawychus a gwahanol. Roedd yn bwysig iawn i fi fy mod yn cyfleu’r emosiwn, a’r galar, mewn ffordd cydymdeimladol tra’n gwneud cyfiawnder â gwaith a phrofiad personol Geth.”\nDyma Lisa a Geth yn perfformio’r trac ar raglen Heno yn ddiweddar:\nCofnod Blaenorol Cofnod blaenorol:Sengl rhif saith gan Sywel Nyw\nCofnod Nesaf Cyfle cyntaf i weld…fideo ‘Trio fy Ngora’ gan Cai


Cantilever | Gwybodaeth ddefnyddiol i bawb.\nYsgrifennwch restr o gemau o gemau Telltale\nYsgrifennwch restr o gemau gemau Telltale Nafig y rhestr gyfan, dwi'n betio mai dim ond y rhestr o gemau a wnaeth gemau Telltale yn enwog ... Er enghraifft: The Dead Dead The Wolf Ymhlith UsGame ...\nPeidiwch â mapio cyfrinachau llefydd cyfrinachol yn GTA san andreas ar RUSSIAN\nGollyngwch y map o gyfrinachau lleoedd cyfrinachol yn gta san andreas yn RUSSIAN Yn sicr nid map mo hwn, ond rhan o'r lleoedd cudd. 1. Yn ardal Ganton ar do'r tŷ Melys gallwch ddod o hyd i ...\nSut i fynd i GTA 5 ar-lein ar xbox 360\nSut i fynd i GTA 5 ar-lein ar xbox 360 1. Sut i ddechrau GTA: Ar-lein? I chwarae GTA: Ar-lein, y prif beth yw cael disg GTA 5 trwyddedig a chysylltiad Rhyngrwyd. ...\nSut i ysgrifennu gêm PS3 ar fflachiawd?\nSut i ysgrifennu gêm PS3 i yriant fflach? Os mai dyma'ch lansiad cyntaf o gêm PS3 môr-ladron: 1) Gosod 3.55 o Kmeaw, gan ddilyn y cyfarwyddiadau fideo 2) Gosod Multiman 3) Gosod y crac i ...\nDark Souls 2 Ble mae'r Tark Half-Scorpion?\nDark Souls 2 Ble mae hanner sgorpion Tark? Mewn lleoliad wrth ymyl coedwig niwlog. Cyn yr ymladd â Nazka. Cafodd Tark a'i annwyl Najka eu creu gan greadur gwyn hynafol mewn amser yn anfoesol. ...\nPryd fydd y Sgriniau Xerox yn dod allan?\nPryd mae The Elder Scrolls 6 yn dod allan? Ni fydd 6 yn cael ei ryddhau yn fuan, wel, ar ôl tua 2 flynedd mae ganddyn nhw brosiect arall meddai Todd Howard, cynhyrchydd gweithredol Bethesda Game Studios, wrth y newyddiadurwr Jeff ...\nGemau hamdden ar gyfer dau ar PS4\nDywedwch wrthyf gemau am ddwy ar ryfeloedd PS4 BorderlandsDiabloStar BattlefrontFIFA neu PESWWEUFCMortal Kombat Mae yna lawer o gemau o'r fath, rydw i fel arfer yn lawrlwytho gemau ps4 ar gyfer dwy o'r wefan http://g4me.ru/ugames/ps4/. Mae yna lawer o bethau diddorol, yn gyson ...\nlle gwell o achosion yn cs i agor yn mynd? lle mae'n well agor yr achosion? ar safleoedd neu yn y gêm yn mynd?\nble mae'n well agor achosion mewn cs mynd? ble mae'n well agor achosion? ar safleoedd neu yn y gêm cs mynd ei hun? Mae'r safleoedd yn well, y mwyaf o siawns y bydd y normau gwn yn cwympo allan. YN…\nSut i agor porthladd ar gyfer gweinydd minecraft 25565 Mae'n dweud yma XD https://otvet.mail.ru/question/183206544 Mae'n dweud yma XD https://otvet.mail.ru/question/183206544 Mae yna arian - cynnal. Dim arian - Hamachi Trwy cenllif Hawdd, tynnwch fy hahahahahaha yn dda ...\nRhowch restr o gemau PS4 i'r newyddion ar gyfer dau o un consol\nRhowch y rhestr gyfan o gemau PS4 ar gyfer dwy o un consol AIPD (Twin Stick Shooter) (0-4) (I'w gadarnhau) Angry Birds Star Wars (Pos) (0-2) (11/15/2013) Assassins Creed IV: Baner Ddu ( (Gweithredu / Antur)) (4-0) (11/15/2013) Assassins Creed ...\nHyd y wawr | Tan y wawr. Daeth allan bro Mae datblygwyr Until Dawn yn gweithio gyda'r consol PS 3 a 4 yn bennaf, fodd bynnag, yn eu hanes mae achos pan fydd y gêm ...\nThe Witcher 3: Helfa Gwyllt lle i gael hanfod dwfn?\nThe Witcher 3: Helfa Wyllt ble alla i gael hanfod dŵr? Llawer gan bobl sydd wedi boddi, ond mae'n llawer haws prynu: Tomira: Gardd Wen; Vorozhey: mewn tŷ yng nghoedwig y goedwig i'r gogledd-orllewin o'r pentref Bolshie ...\nBeth yw cywilydd? dywedodd Vaas o'r Farcry gêm, dywedwch y geiriau llawn\nbeth yw gwallgofrwydd? siaradodd Vaas o'r gêm Farcry, dywedwch wrthyf y geiriau llawn. Dywedais wrthych eisoes beth yw gwallgofrwydd, huh? Gwallgofrwydd yw'r union ailadrodd o'r un weithred. Bob hyn a hyn,…\nwrth iddynt alw i mewn i bocsys yr holl arwyr\nbeth yw enw'r holl arwyr yn DotA Abaddon (Abadon) - Abaddon (Abaddon) (yn y Dota cyntaf ef oedd Arglwydd Avernus) Alcemydd (Alcemydd) - Razzil Darkbrew (Razzil Darkbrew) Apparation Ancient (Apparat) - Kaldr (Cauldr) Anti-Mage ( Antimag) - Magina (Magina) Ax (Ax) - Mogul Khan (Mogul ...\nStalker Call of Pripyat ar ben y mods gorau.\nGalwad stelciwr mods gorau Pripyat. Yn bersonol, roeddwn i'n hoffi'r mod "Ghosts of the Past" ac "Under the Cover of Death". Klondike 2.0 ”gallwch ddod o hyd iddynt ar y wefan http://stalker-mc.ru/load/mody_dlja_zp/globalnye/8. Yno, gallwch ddod o hyd i ddisgrifiad o'r mods ...\nBeth mae'r firmware ar gyfer PS4 yn ei roi? Ydi hi'n werth pwyso? Eich barn chi.\nBeth mae'r firmware PS4 yn ei wneud? A ddylwn i ei fflachio? Eich barn. Mae'r person a wariodd 500-700 bychod ar y consol i fflachio a chwarae gemau môr-ladron yn ffycin llwyr! Cadarnwedd môr-leidr ar gyfer PS4 ...\nA oes Sony PS4 emulator ar gyfer PC? Mae syniad i lansio CD gyda'r gêm o Sony PS4 ar y PC.\nA oes efelychydd Sony PS4 ar gyfer PC? Mae yna syniad i lansio disg gyda gêm gan Sony PS4 ar gyfrifiadur personol. aros am 15-20 mlynedd efallai y bydd yn ymddangos! A hyd yn oed wedyn nid pob gêm ...\nAllweddell a llygoden ar ps4\nAllweddell a Llygoden ar PS4 Gallwch gysylltu bron unrhyw ymylol â'r PS4, dim ond dyfeisiau o'r fath na fydd yn gweithio, gan na ddefnyddiodd datblygwyr y gêm y nodwedd hon. Yn bendant nid yw Uncharted ...\nSut i roi is-deitlau Rwsia yn Fallout 4?\nSut i roi isdeitlau Rwsiaidd yn Fallout 4? 1. Ewch i'r ffolder gêm. 2. Gwiriwch am 3 ffeil yn y ffolder Llinynnau (Fallout 4DataStrings): a) Fallout4_ru.DLSTRINGSb) Fallout4_ru.ILSTRINGS c) Fallout4_ru.STRINGS 3.Os yw'r ffeiliau yn eu lle: a) ...\nsut i gysylltu dualshoock 4 i PC\nSut i gysylltu dualshoock 4 â PC Mae gennych wifren i'w wefru, felly cysylltwch gerrynt Sonya drwyddo. Beth sydd angen i chi ei gysylltu? 1. Y rheolydd ei hun. USB safonol ...\nYmholiadau 55 yn y gronfa ddata a gynhyrchir mewn eiliadau 1,331.


Gwybodaeth am Gaerdydd\nMae Caerdydd yn ddinas chwaraeon o safon byd sy’n gyfarwydd â chynnal digwyddiadau proffil uchel, gan gynnwys Pêl-droed y Gemau Olympaidd yn 2012, Cwpan Rygbi’r Byd 2015, Ffeinal Cynghrair y Pencampwyr UEFA – a nawr Ras Fôr Volvo!\nMae ystod syfrdanol o atyniadau i dwristiaid mewn dinas sy’n llawn hanes hynafol. I ddechrau, ceir Castell Caerdydd sydd wedi sefyll yn falch uwchben y ddinas ers y G11. Peidiwch â cholli Amgueddfa Genedlaethol Caerdydd, Canolfan Mileniwm Cymru - cartref opera, ac os ydych yn hoffi rafftio gymaint â hwylio, ewch draw i’r cwrs safonol Olympaidd yng Nghanolfan Dŵr Gwyn Ryngwladol Caerdydd. Gyda mwy na miliwn o bobl yn byw yn ei hardal fetropolitan, nid dim ond chwaraeon y gall Caerdydd frolio yn ei gylch - yn 2016, yn ôl arolwg Undeb Ewropeaidd, Caerdydd yw’r drydedd brifddinas orau i fyw ynddi ledled y cyfandir cyfan.\nMae Cymru’n llawn drama naturiol, o draethau’r wlad i gerdded yn y mynyddoedd – ac adroddir hanes y genedl drwy gyfrwng ei hamgueddfeydd a’i henebion. Mae hefyd yn lle ar gyfer hoe neu wyliau go iawn, yn yr awyr agored, ar hyd y glannau, ar ben mynydd neu ar ben mur castell. Mae rhywbeth i’w ddarganfod ym mhob cornel o Gymru.\nDysgwch am Gymru yn:\nY Prif Bethau i’w Gwneud yng Nghaerdydd\nPan na fyddwch chi yng nghanol cyffro Cam Caerdydd, beth am weld y ddinas?\nGallwch fwyta, yfed ac ymlacio ar lannau’r dŵr yng nghanol Bae Caerdydd. Mae Cei’r Fôr-Forwyn ond yn daith gerdded fer o’r Pentref Rasio. Does dim i’w guro am fwyta allan, tamaid clou neu ymlacio gyda diod mewn un o’r 30+ o fwytai, barrau a chaffis. Mae yma fwyd o bob cwr o’r byd – o hufen iâ Cymreig i swshi Japaneaidd, byrgyrs Americanaidd a pizza Eidalaidd, a llawer mwy – mae gan Gei'r Fôr-Forwyn rywle i blesio pob blas, chwant a phoced.\nDewch atom i fwynhau Gwledd Gymreig mewn noswaith o letygarwch Cymreig – y gorau sydd gan Gymru o ran adloniant, bwyd, a chroeso cynnes gan y staff. Cewch flas ar fedd wrth gyrraedd, pryd tri chwrs gan gynnwys danteithion lleol, difyrwyr mewn gwisgoedd traddodiadol a thelynor.\nMae Amgueddfa Genedlaethol Caerdydd yn sefyll yng nghalon canolfan ddinesig ysblennydd Caerdydd heddiw ac mae’n gartref i gasgliadau celf cenedlaethol, hanes naturiol a daearegol Cymru. Cynhelir yno hefyd arddangosfeydd fawr dros dro neu ar daith.\nMae Sain Ffagan yn un o brif amgueddfeydd awyr agored y byw ac mae ar frig atyniadau treftadaeth o ran ymwelwyr. Mae pob adeilad wedi’i rewi mewn amser, mae’n agor drws i hanes Cymru, ac mae’n cynnig cipolwg ar y gorffennol.\nAgorwyd Canolfan Mileniwm Cymru yn 2004 ac mae eisoes wedi ennill bri fel un o’r prif leoedd i fynd yn y byd am gelf a diwylliant. Mae ein hymwelwyr yn dod i fwynhau sioeau gerdd West End mawr, opera, bale a dawns gyfoes, hip hop a chomedi fyw, arddangosfeydd celf, gweithdai, diwrnodau hyfforddiant, perfformiadau am ddim yn y cyntedd bob dydd, teithiau tywys, barrau a bwytai.\nCanolfan Dŵr Gwyn Ryngwladol Caerdydd\nMae Canolfan Dŵr Gwyn Ryngwladol Caerdydd yn gyfleuster antur ar alw cyffrous yng nghanol y Pentref Chwaraeon Rhyngwladol. Mae gan ganolfan DGRhC gynifer o weithgareddau i’w cynnig, felly beth bynnag fo’r gweithgaredd dŵr rydych chi’n chwilio amdano, does dim dwywaith bydd e ar gael yno!\nOs hoffech chi fynd i siopa’n fwy na dim byd arall, gewch chi mo’ch siomi! Mae Caerdydd yn brifddinas siopa. Dechreuwch eich taith yng Nghanolfan Siopa Dewi Sant, un o ganolfannau siopa diweddaraf, disgleiriaf a mwyaf y DU, Arcêd y Frenhines, neu un o arcêds hŷn Caerdydd fel y Royal, Castell, y Stryd Fawr neu Morgan.\nI weld rhagor o’r prif atyniadau, ewch i Visit Cardiff


£2m i un o ganolfannau'r Brifysgol - Newyddion - Prifysgol Caerdydd\nMae Canolfan Technolegau Lled-ddargludyddion Cyfansawdd Prifysgol Caerdydd wedi derbyn nawdd o £2m ar gyfer offer o'r radd flaenaf a fydd yn helpu technolegau modern o'r unfed ganrif ar hugain.\nMae'r nawdd gan Gyngor Ymchwil y Gwyddorau Ffisegol a Pheirianneg (EPSRC) yn ychwanegu at y £10m a gafwyd ganddynt fis Rhagfyr ddiweddaf. Dyma'r arian a sefydlodd Canolfan Gweithgynhyrchu Lled-ddargludyddion Cyfansawdd EPSRC.\nDywedodd yr Athro Peter Smowton, Cyfarwyddwr y Ganolfan: "Bydd y dyfarniad amserol hwn yn ein helpu i brynu offer a fydd yn ein galluogi i droi ymchwil yn dwf yn nefnydd Lled-ddargludyddion Cyfansawdd ar raddfa fawr a chreu dyfeisiau.\nMae'r dyfarniad hefyd yn ychwanegu at y £13m a gafwyd gan yr Undeb Ewropeaidd er mwyn helpu i adeiladu, prynu cyfarpar a chynnal ystafell lân o'r radd flaenaf yn Sefydliad Lled-ddargludyddion Cyfansawdd Prifysgol Caerdydd.\nDywedodd yr Athro Smowton y bydd y dyfarniad diweddaraf o £2m ar gyfer offer yn caniatáu'r Ganolfan i nodweddu a datblygu cyfuniadau newydd o Led-ddargludyddion Cyfansawdd. Bydd hyn yn datblygu technoleg sy'n hwyluso'r tueddiadau diweddaraf fel cerbydau sy'n gyrru eu hunain a chyfathrebu 5G.\nPartneriaeth rhwng Prifysgol Caerdydd ac IQE, gwneuthurwr wafferi lled-ddargludyddion uwch byd-eang yw'r Ganolfan, a bydd yn cydweithio'n agos â Chanolfan Gweithgynhyrchu Lled-ddargludyddion Cyfansawdd y Dyfodol EPSRC.\nBellach, mae gan y Ganolfan nifer o gyfleoedd i fyfyrwyr PhD sy'n cael eu hariannu i gydweithio â chwmnïau blaenllaw byd-eang ar dechnoleg Lled-ddargludyddion. Bydd dau gwrs MSc newydd ar Led-ddargludyddion Cyfansawdd hefyd yn cychwyn ym mis Hydref.


Prynu Dilynwyr SoundCloud | Cynyddu Eich Cynulleidfa a Go Viral Online\nSicrhewch ganlyniadau cyflym a gwarantedig pan fyddwch chi'n prynu SoundCloud Followers\nHafan » Prynwch ddilynwyr SoundCloud\nPa fuddion fydda i'n eu gweld os ydw i'n prynu SoundCloud Followers?\nA ddylwn i brynu dilynwyr SoundCloud?\nPan fyddwch chi'n prynu dilynwyr SoundCloud bydd yn eich helpu i ddatgelu'ch proffil i gynulleidfa ehangach ac yn helpu i annog dramâu newydd i ddigwydd yn organig. Gyda chymaint o gerddoriaeth a chynnwys allan yna heddiw mae'n anhawster iawn i artistiaid newydd ennill tyniant. Trwy ddefnyddio ein gwasanaethau gallwn eich helpu i gael yr hwb sydd ei angen arnoch i helpu pobl i ddod o hyd i'ch cerddoriaeth a'ch cynnwys ar SoundCloud. Bydd defnyddio ein gwasanaeth yn eich helpu i gael y poblogrwydd a'r gwrandawyr ar eich proffil y mae angen i chi ei wneud!\nPryd y byddaf yn cael fy nilynwyr SoundCloud?\nMae pob archeb yn cychwyn cyn pen 24-72 awr ar ôl i'ch archeb gael ei gosod. Yn y rhan fwyaf o achosion, mae eich maint llawn o ddilynwyr SoundCloud yn cael eu danfon o fewn ychydig oriau i'ch archeb gael ei gosod, ond weithiau gall gymryd diwrnod neu ddau ychwanegol, yn dibynnu ar faint yr oeddech wedi'i archebu. Rydym yn cyflwyno ein dilynwyr SoundCloud yn gyflym, felly byddwch yn eu cael mewn modd amserol.\nMae Buy SoundCloud Followers wedi'u hychwanegu at eich trol.\n100 o reposts ($ 15) 200 o reposts ($ 30) 500 o reposts ($ 45) 1000 o reposts ($ 80) 2000 o reposts ($ 160) 5000 o reposts ($ 300) 10000 o reposts ($ 700) 20000 o reposts ($ 1200) 40000 o reposts ($ 2200)


Cydlynydd Prosiect Ieuenctid ar gyfer prosiect a ariennir gan Gronfa Dreftadaeth y Loteri\n30 mis contract cyfnod penodol\n2 ddiwrnod (14.8awr)/yr wythnos\nGraddfa gyflog: £19,430yf pro rata.\nDyma gyfle cyffrous ar gyfer swydd Cydlynydd Prosiect ar brosiect a ariennir gan Gronfa Dreftadaeth y Loteri. Dyfarnwyd grant i Ymddiriedolaeth Archaeolegol Gwynedd fel rhan o brosiect ehangach sy'n cael ei arwain gan Cadw ac yn cynnwys chwe sefydliad yn seiliedig ar dreftadaeth yng Nghymru. Bydd y sawl a benodir yn cydlynu'r prosiect ‘Treftadaeth nas Cerir ?: Bywiogi Dyffryn Nantlle' fydd yn golygu gweithio gyda phobl ifanc, gwirfoddolwyr , a grwpiau yn y gymuned i gyflawni amrywiaeth eang o weithgareddau a digwyddiadau yn N yffryn Nantlle, fel y'i nodir yn y Cynllun Gweithgarwch. Mae'r prosiect hwn yn rhan o raglen ehangach o weithgareddau a gyflwynir ledled Cymru gyda'r nod o ennyn diddordeb a brwdfrydedd pobl ifanc a'u hysbrydoli nhw i ymwneud â'u treftadaeth leol.\nMae Ymddiriedolaeth Archaeolegol Gwynedd yn Elusen Gofrestredig, a'i nod yw gwella addysg y cyhoedd mewn archaeoleg. Mae'n ymroddedig i ymchwilio, cofnodi, deall, diogelu a hyrwyddo archaeoleg ac amgylchedd hanesyddol gogledd orllewin Cymru. Mae'r Ymddiriedolaeth hefyd yn sefydledig fel Cwmni Cyfyngedig drwy Warant ac mae'n darparu ffynhonnell o arbenigedd academaidd a phroffesiynol a gwasanaethau pellgyrhaeddol mewn archaeoleg a meysydd cysylltiedig.\nDisgwyliwn i ymgeiswyr feddu ar brofiad o weithio gyda chymunedau ac o drefnu a chynnal digwyddiadau addysgol ac allgymorth. Mae'r gallu i gyfathrebu yn Gymraeg a meddu ar drwydded yrru lawn y DU yn ofynion hanfodol.\nManylion llawn mewn dogfen PDF.\nDylid gwneud ceisiadau drwy CV a llythyr eglurhaol. Nid yw Ymddiriedolaeth Archaeolegol Gwynedd yn defnyddio ffurflen gais safonol. Anfonwch geisiadau drwy'r post neu dros e-bost erbyn 5 Awst, 2017 , os gwelwch yn dda at:\nCraig Beuno, Ffordd Garth, Bangor, Gwynedd, LL57 2RT\nAm drafodaeth anffurfiol ynglŷn â'r swydd, cysylltwch â Dan Amor neu Andrew Davidson ar 01248 366970; 01248 366962.


Diogelu - Dewis Cymru\nYstyr diogelu yn syml yw cadw oedolion a phlant yn ddiogel rhag camdriniaeth neu esgeulustod.\nMae pobl ag anghenion gofal a chymorth yn gallu bod mewn risg arbennig am eu bod nhw’n ymddiried mewn pobl eraill i fodloni’r anghenion hynny – ac weithiau mae’r ymddiriedaeth honno’n cael ei chamddefnyddio.\nMae oedolion sy’n arbennig o agored i niwed neu esgeulustod yn cael eu galw’n ‘oedolion mewn risg’.\nBeth mae’r gyfraith yn ei ddweud am ddiogelu\nMae Deddf Gwasanaethau Cymdeithasol a Llesiant (Cymru) 2014 yn amddiffyn y sawl mae’n eu nodi fel bod mewn risg o gamdriniaeth.\nMae’r Ddeddf yn dweud bod rhaid i’r cyngor lleol wneud ymholiadau pellach os oes ganddo achos rhesymol i amau bod rhywun:\nYn dioddef camdriniaeth neu esgeulustod, neu\nMewn perygl o gamdriniaeth neu esgeulustod.\nYn y ddwy sefyllfa, rhaid i’r cyngor lleol wneud unrhyw ymholiadau y cred eu bod yn angenrheidiol i benderfynu a ddylai unrhyw gamau pellach gael eu cymryd.\nMae’r rheoliadau yn dweud bod rhaid i gynghorau hefyd roi hawl awtomatig i wasanaethau cymorth ar gyfer plant ac oedolion sy’n dioddef, neu sydd mewn perygl o ddioddef, camdriniaeth ac esgeulustod.\nOs ydych chi’n gofalu am rywun yna bydd y ddynameg yn eich perthynas wedi newid ac mae hynny’n gallu bod yn beth anodd iawn i ddelio ag ef.\nMae rôl ofalu yn gallu arwain at sefyllfaoedd ac ymddygiadau sy’n gamdriniol, er nad ydynt yn ymddangos felly ar unwaith:\nCymryd drosodd arian perthynas hŷn pan fydd ganddo/ganddi alluedd meddyliol\nGweiddi ar rywun am eu bod yn methu gwneud rhywbeth – neu’n cymryd rhy hir\nGadael rhywun yn eisiau bwyd am eu bod yn methu bwydo eu hunain\nAnnog rhywun i fynd i mewn i ofal preswyl pan maen nhw eisiau aros yn eu cartref mewn gwirionedd.\nOs yw’r rôl ofalu yn effeithio ar eich llesiant chithau, mae’n bwysig chwilio am gymorth.\nAdrodd eich pryderon\nOs ydych chi’n amau bod yr oedolyn neu’r plentyn rydych chi’n edrych ar eu hôl - neu’n helpu i edrych ar eu hôl - yn cael ei gam-drin (gan y teulu, ffrindiau neu weithwyr iechyd proffesiynol a gweithwyr gofal cymdeithasol), mae’n bwysig eich bod yn adrodd eich pryderon ar unwaith (nid oes rhaid i chi adael eich enw).\nFfoniwch yr heddlu ar 101 neu cysylltwch â Thîm Diogelu Lleol eich Cyngor. Mewn argyfwng, ffoniwch 999. Os oes gennych chi bryderon am blentyn oedran ysgol, gofynnwch am siarad ag athro/athrawes amddiffyn plant dynodedig yr ysgol.\nOs chi yw’r un sy’n cael ei gam-drin, rhaid i chi chwilio am help hefyd.


Agenda Y Grŵp Cyfeirio Arbenigol ar Newid Hinsawdd ar Dydd Mawrth, 28 Chwefror 2017, 14.45 | Cynulliad Cenedlaethol Cymru\nY Grŵp Cyfeirio Arbenigol ar Newid Hinsawdd\nDydd Mawrth, 28 Chwefror 2017 14.45\nCofnodion y gellir eu hargraffu PDF 190 KB Gweld Cofnodion fel HTML\nLleoliad arfaethedig: Ystafell Gynadledda C - Tŷ Hywel. Cyfarwyddiadau\nCyflwyniad gan Gadeirydd y Pwyllgor Newid Hinsawdd, Amgylchedd a Materion Gwledig\nNododd Mark Reckless AC y cefndir i sefydlu'r Grŵp Cyfeirio Arbenigol ar y Newid yn yr Hinsawdd ('y grŵp') a'i ddiben.\nRoedd adborth gan randdeiliaid wedi nodi bod bwlch wedi'i adael ar ôl dirwyn Comisiwn Cymru ar y Newid yn yr Hinsawdd i ben. Diben y grŵp oedd: defnyddio arbenigedd allanol a llywio'r sesiwn graffu flynyddol ar newid hinsawdd gan y Pwyllgor Newid Hinsawdd, Amgylchedd a Materion Gwledig a dadl dilynol y Cyfarfod Llawn.\nCytunodd Mark Reckless i ysgrifennu at Gadeiryddion Pwyllgorau'r Cynulliad cyn y sesiwn graffu i bwysleisio bod newid hinsawdd yn ymestyn ar draws holl gylchoedd gwaith eu Pwyllgorau.\nCymeradwyodd aelodau'r grŵp y cynllun i'r Pwyllgor Newid Hinsawdd, Amgylchedd a Materion Gwledig graffu ar waith Ysgrifenyddion Cabinet, yn arbennig Ysgrifennydd y Cabinet dros yr Economi a’r Seilwaith ar y cynlluniau ar gyfer Ffordd Liniaru'r M4.\nTynnwyd sylw at bwysigrwydd cyfranogiad y gymuned, a cheisio gwneud materion yn ddealladwy ac yn berthnasol i bobl Cymru. Fodd bynnag, teimlai'r grŵp o ystyried yr adnoddau sydd ar gael nad oedd swyddogaeth allgymorth ac addysg y Comisiwn blaenorol bellach yn bosibl ac y byddai'n well cyfeirio arbenigedd y grŵp tuag at ddwyn Llywodraeth Cymru i gyfrif.\nCyflwyniad gan Peter Davies, Cyn-gadeirydd Comisiwn Cymru ar y Newid yn yr Hinsawdd\nSoniodd Peter Davies am waith y Comisiwn:\n- Ei gylch gwaith oedd darparu cyngor, adeiladu consensws ac annog gweithredu;\n- Cryfder y Comisiwn oedd ei fod yn annibynnol, ond roedd ganddo hefyd gynrychiolaeth wleidyddol drawsbleidiol;\n- Roedd gwaith allgymorth wedi bod yn werthfawr. Roedd y gydberthynas waith agos gyda'r UKCCC yn bwysig. Roedd y Comisiwn wedi gwneud cyfraniad pwysig i ddeddfwriaeth, e.e. targedau yn Neddf yr Amgylchedd (Cymru) 2016.\nYmhlith yr elfennau yr oedd pobl yn teimlo y gellid eu gwella roedd:\n- Efallai bod y gwaith craffu ar Lywodraeth Cymru wedi cael ei gyfaddawdu gan fod rhai cynrychiolwyr wedi cael cyllid gan Lywodraeth Cymru;\n- Yn aml nid oedd y Comisiwn yn ymwneud yn ddigon cynnar yn y broses o ddatblygu polisi er mwyn cael digon o ddylanwad;\n- Roedd yn amlwg i'r Comisiwn nad oedd gan y tîm newid hinsawdd yn Llywodraeth Cymru ddigon o adnoddau.\nRoedd y meysydd gwaith a awgrymir ar gyfer y grŵp cyfeirio arbenigol yn cynnwys:\n- Atebolrwydd cliriach ar draws y sector cyhoeddus a chysondeb wrth wneud penderfyniadau.\n- Mae angen i ddull cyson ar draws y llywodraeth e.e. caffael a gwario grantiau - gael ei ymgorffori ar draws meysydd polisi.\nSylwadau gan Jenny Rathbone AC\nAmlygodd Jenny Rathbone AC yr angen i barhau i adeiladu consensws ar liniaru newid hinsawdd, ar lefel gymunedol ac ar lefel ryngwladol. Mae angen hefyd adeiladu consensws wrth i'r DU adael yr UE. Pwysleisiodd Jenny bwysigrwydd arweinyddiaeth ar draws y llywodraeth a'r sector cyhoeddus. Mae angen dull cydgysylltiedig ar draws Llywodraeth Cymru oherwydd na all Ysgrifennydd y Cabinet dros yr Amgylchedd a Materion Gwledig gyflawni'r rhwymedigaethau o ran newid hinsawdd heb eraill - mae hwn yn fater i bawb.\nSesiwn drafod - cadeiriwyd gan Marc Wyn Jones, Clerc y Pwyllgor Newid Hinsawdd, Amgylchedd a Materion Gwledig\nCytunodd y grŵp ar y materion a ganlyn:\n- Bydd y grŵp yn cyfarfod deirgwaith y flwyddyn - unwaith ym mhob tymor y Cynulliad.\n- Bydd y grŵp yn cyfarfod yn breifat, drwy wahoddiad yn unig, ond caiff cofnodion pob cyfarfod eu cyhoeddi ar wefan y Pwyllgor Newid Hinsawdd, Amgylchedd a Materion Gwledig.\n- Gall y grŵp ddefnyddio grwpiau gorchwyl a gorffen llai i ymgymryd â thasgau lle mae angen arbenigedd penodol;\n- Cyn y cyfarfod nesaf bydd papur yn cael ei baratoi sy'n crynhoi'r canlynol:\n1) Y ddeddfwriaeth berthnasol gan Lywodraeth Cymru a Llywodraeth y DU a oedd yn nodi camau gweithredu ar gyfer Llywodraeth Cymru ar newid hinsawdd, e.e. Deddf yr Amgylchedd (Cymru) 2016 a Deddf Llesiant Cenedlaethau'r Dyfodol;\n2) Yr ymrwymiadau a wnaed gan Lywodraeth Cymru ar gamau gweithredu o ran newid hinsawdd, er enghraifft yn y Rhaglen Lywodraethu;\n3) Y metrigau a ddefnyddir gan Lywodraeth Cymru i fesur ei llwyddiant wrth fynd i'r afael â newid hinsawdd.\nTrafodwyd y Cylch Gorchwyl a chytunodd yr aelodau, o ystyried yr adnoddau o fewn y grŵp, y dylai'r ffocws fod ar ddwyn Llywodraeth Cymru i gyfrif. Cafodd y cylch gorchwyl arfaethedig ei ddiwygio a chytunwyd arno fel a ganlyn:\nDarparu cyngor arbenigol i'r Pwyllgor Newid Hinsawdd, Amgylchedd a Materion Gwledig i'w gynorthwyo yn ei waith o graffu ar yr hyn y mae Llywodraeth Cymru wedi'i wneud i gyflawni ymrwymiadau polisi, dyletswyddau a thargedau statudol o ran newid hinsawdd. Mae hyn yn cynnwys mesurau lliniaru ac addasu o ran newid hinsawdd.\n- darparu cyngor i gefnogi cylch craffu blynyddol;\n- cynorthwyo'r Pwyllgor yn ei waith craffu ar ôl deddfu ar Ddeddf yr Amgylchedd (Cymru) 2016 a Deddf Llesiant Cenedlaethau'r Dyfodol (Cymru) 2015.\nCytunodd y grŵp i wahodd cynrychiolydd o Swyddfa Comisiynydd Cenedlaethau'r Dyfodol i ddod i'r cyfarfod nesaf i drafod blaenoriaethau a chamau gweithredu'r Comisiynydd mewn perthynas â newid hinsawdd.\nYn ystod y sesiwn, trafododd y grŵp hefyd:\n- Yr angen i ymchwilio i newid hinsawdd a'r defnydd o dir yng Nghymru;\n- Y gadwyn fwyd yng Nghymru ac effeithiau newid hinsawdd;\n- Nodwyd fod canran fawr o allyriadau nwyon tŷ gwydr o dan reolaeth Llywodraeth Cymru;\n- Dylai'r gwaith craffu ar Lywodraeth Cymru archwilio a yw wedi pennu'r targedau cywir, yn ogystal ag a yw'n eu cyrraedd;\n- Awgrymwyd fod y grŵp yn gwahodd arbenigedd o'r grŵp Tyndall;\n- Awgrymwyd fod y grŵp yn cynnal asesiad o gynnydd o ran addasu;\n- Un trywydd ymholi fyddai asesu datganiad Llywodraeth Cymru ar ynni i weld a yw ar y raddfa a'r cyflymder sydd eu hangen i gyrraedd y targedau o ran lleihau allyriadau nwyon tŷ gwydr;\n- Gallai'r grŵp ymchwilio i'r hyn y mae Llywodraeth Cymru yn ei ddefnyddio ar gyfer metrigau/targedau perfformiad yn y maes hwn. Er enghraifft, a yw'n defnyddio nifer y tai sydd wedi gosod deunydd inswleiddio o dan y cynllun Arbed fel mesur o lwyddiant?\n- Awgrymwyd y caiff gwaith Comisiwn Cymru ar y Newid yn yr Hinsawdd ei werthuso gyda'r bwriad o geisio deall i ba raddau y mae ei argymhellion yn cael eu gweithredu;\n- Awgrymwyd y gallai'r grŵp nodi meysydd posibl lle gallai'r Pwyllgor Newid Hinsawdd, Amgylchedd a Materion Gwledig ymgymryd â gwaith pellach.\nCafwyd trafodaeth ynghylch aelodaeth y grŵp, yn arbennig, a ddylai Comisiynydd Cenedlaethau'r Dyfodol/cynrychiolydd o'i swyddfa fod yn aelod.\nTeimlai rhai aelodau o ystyried bod 3 o'r 7 nod llesiant yn gysylltiedig â newid hinsawdd ei bod yn hanfodol cynrychioli ei swyddfa. Dywedodd rhai aelodau y byddai'n anodd dwyn ei swyddfa i gyfrif os yw'n aelod o'r grŵp. Awgrymwyd y gallai swyddfa'r Comisiynydd gael statws sylwedydd ar gyfer eitemau penodol mewn rhai cyfarfodydd.\nAwgrymwyd y dylai cynrychiolwyr o gronfeydd pensiwn, y diwydiant yswiriant, y sector ariannol ac Energy UK gael eu gwahodd i fod yn rhan o'r grŵp.\nCytunwyd y bydd Cadeirydd y grŵp yn cael ei ethol yn y cyfarfod nesaf.\nTŷ Hywel, Bae Caerdydd


Mae Cyngor Llyfrau Cymru wedi penodi saith Ymddiriedolwr newydd i arwain gwaith yr elusen yn cefnogi’r diwydiant cyhoeddi a hyrwyddo darllen.\nBydd Rajvi Glasbrook Griffiths, Alwena Hughes Moakes, Lowri Ifor, yr Athro Carwyn Jones, Linda Tomos, yr Athro Gerwyn Wiliams a Dr Caroline Owen Wintersgill yn cymryd eu lle ar Fwrdd Ymddiriedolwyr newydd y Cyngor ar 1 Ebrill 2021.\nBydd y Bwrdd yn gyfrifol am lywodraethiant y Cyngor Llyfrau ac am oruchwylio cyfeiriad a strategaeth yr elusen genedlaethol.\nBydd pedwar o Ymddiriedolwyr presennol y Cyngor Llyfrau hefyd yn trosglwyddo o’r Pwyllgor Gwaith i fod yn aelodau o’r Bwrdd newydd, sef yr Athro M. Wynn Thomas (Cadeirydd), Rona Aldrich (Is-Gadeirydd), yr Athro Jane Aaron (Ysgrifennydd Mygedol) Chris Macey (Trysorydd Mygedol).\nDywedodd yr Athro M. Wynn Thomas, Cadeirydd y Cyngor Llyfrau: “A’r corff bellach yn dathlu ei ben-blwydd yn drigain, mae’n bleser cyhoeddi bod Cyngor Llyfrau Cymru wedi penodi arbenigwyr amlwg ym meysydd busnes, llywodraeth a chyhoeddi rhyngwladol ynghyd â rheolwyr cyrff diwylliannol i Fwrdd Ymddiriedolwyr a fydd yn cefnogi’r tîm mewnol o swyddogion profiadol sy’n gwasanaethu’r byd cyhoeddi yn y Gymraeg a’r Saesneg. Mae hwn yn ddatblygiad hynod gyffrous arall a fydd yn sicrhau bod gan y Cyngor system reoli briodol ar gyfer gofynion heriol diwydiant sydd bellach yn fythol gyfnewidiol.”\nDywedodd Helgard Krause, Prif Weithredwr y Cyngor Llyfrau: “Wrth i’r Cyngor nodi ei ben-blwydd yn 60 oed eleni, rwy’n edrych ymlaen at gydweithio â’r Bwrdd newydd wrth i ni bennu strategaeth ar gyfer y cyfnod heriol hwn a sicrhau ffyniant y diwydiant cyhoeddi yng Nghymru at y dyfodol. Fel elusen, rydym yn hynod o werthfawrogol o’r cyfraniad pwysig a wneir gan ein Hymddiriedolwyr, sy’n rhoi o’u hamser a’u harbenigedd yn gwbl wirfoddol er mwyn cefnogi’r byd llyfrau.”\nRajvi Glasbrook Griffiths: Yn Bennaeth Ysgol Gynradd High Cross yng Nghasnewydd sy’n gweithio ym maes addysg yng Nghymru ers 2009, mae Rajvi Glasbrook Griffiths hefyd yn Gyfarwyddwr gŵyl Llenyddiaeth Caerllion ers 2014, yn Gyfarwyddwr Prosiect Porth Caerllion ers 2016, ac yn aelod o Fwrdd Ymgynghorol y cychlgrawn Planet. Mae’n aelod o Bwyllgor Cynllun Gweithredu Cydraddoldeb Hiliol Llywodraeth Cymru yn ogystal â’i Gweithgor Cymunedau, Cyfraniadau a Chynefin Pobl Dduon, Asiaidd a Lleiafrifoedd Ethnig yn y Cwricwlwm Newydd.\nAlwena Hughes Moakes: Mae Alwena Hughes Moakes yn Bennaeth Byd-eang Cyfathrebu ac Ymgysylltu â’r Gweithlu i gwmni amaeth rhyngwladol â’i bencadlys yn Basel, y Swistir. Cyn adleoli i’r Swistir, bu Alwena’n gweithio am rai blynyddoedd mewn swyddi rheoli ym Mhrifysgol Aberystwyth, yn fwyaf diweddar fel Cyfarwyddwr Cyfathrebu, Marchnata a Materion Cyhoeddus. Yn wreiddiol o’r Wyddgrug, mae Alwena yn gyfathrebwraig brofiadol a chanddi dros ugain mlynedd o brofiad o weithio ar draws y sectorau cyhoeddus a phreifat.\nLowri Ifor: Yn gyn-athrawes, mae Lowri Ifor yn gweithio i Amgueddfa Lechi Cymru ers 2018 fel Swyddog Addysg a Digwyddiadau ac mae hefyd yn dysgu dosbarth Cymraeg i Oedolion. Bu’n Olygydd Llyfrau Plant gyda Gwasg Carreg Gwalch rhwng 2018 a 2019 ac mae’n un o olygyddion y cylchgrawn Codi Pais ers 2018, yn ogystal ag yn aelod o bwyllgor Noson Pedwar a Chwech sy’n trefnu digwyddiadau cerddorol a llenyddol Cymraeg yn ardal Caernarfon.\nYr Athro Carwyn Jones: Mae’r Athro Carwyn Jones yn gyn-Brif Weinidog Cymru (2009–2018) a bu’n Aelod o’r Senedd dros Ben-y-bont ar Ogwr rhwng 1999 a 2021. Ar ôl graddio yn y gyfraith o Brifysgol Aberystwyth, aeth yn ei flaen i hyfforddi fel bargyfreithiwr yn Llundain gan weithio mewn practis cyfreithiol yn Siambrau Gŵyr, Abertawe am 10 mlynedd. Cafodd ei benodi yn Athro rhan-amser yn Adran y Gyfraith a Throseddeg, Prifysgol Aberystwyth yn 2019.\nLinda Tomos: Yn llyfrgellydd siartredig ers 1975, bu Linda Tomos yn Llyfrgellydd Cenedlaethol Cymru rhwng 2015 a 2019 gan arwain straetgaeth y Llyfrgell Genedlaethol yn Aberystwyth. Cyn hynny, bu’n uwch-was sifil gyda Llywodraeth Cymru ac yn Gyfarwyddwr cyntaf CyMAL: Amgueddfeydd, Archifau a Llyfrgelloedd Cymru o fewn yr Adran Diwylliant, Chwaraeon a Thwristiaeth. Yn gyn-Gadeirydd Cyngor Gwasanaethau Llyfrgell a Gwybodaeth Cymru, bu’n Gadeirydd Cyngor Darlledu Addysgol BBC Cymru rhwng 1999 a 2003 ac yn Gadeirydd Bwrdd Ymgynghorol yr Ymddiriedolaeth Genedlaethol yng Nghymru rhwng 2016 a 2020.\nYr Athro Gerwyn Wiliams: Mae Gerwyn Wiliams yn Athro yn y Gymraeg ym Mhrifysgol Bangor ers 2005, a bu’n gweithio yn Ysgol y Gymraeg ers 1989. Mae’n aelod o Fwrdd Ymgynghorol y cylchgrawn O’r Pedwar Gwynt ers 2019 ac yn aelod o Fwrdd Cyfarwyddwyr Theatr Bara Caws ers 2018. Yn gyn-enillydd Coron yr Eisteddfod Genedlaethol (1994) a Gwobr Llyfr y Flwyddyn (1997), mae hefyd wedi beirniadu nifer o gystadlaethau llenyddiaeth, yn cynnwys Medal Ryddiaith yr Eisteddfod Genedlaethol yn 2017 a Llyfr y Flwyddyn yn 2011. Bu’n aelod o Fwrdd Cyngor Celfyddydau Cymru rhwng 2010 a 2016.\nDr Caroline Owen Wintersgill: Mae Dr Caroline Owen Wintersgill yn Ddarlithydd mewn Cyhoeddi yng Ngholeg Prifysgol Llundain (UCL) ac yn Gyfarwyddwr Rhaglen ar y radd MA mewn Cyhoeddi. Mae ganddi ddoethuriaeth ar ddarllen, ysgrifennu a chyhoeddi ffuglen gyfoes, oedd yn cynnwys gweithio gyda grwpiau darllen ar draws y Deyrnas Unedig yn ogystal â chyfweliadau gydag awduron a chyhoeddwyr. Cyn symud i’r maes academaidd, bu’n gweithio am dros 25 mlynedd i rai o gyhoeddwyr blaenllaw Prydain, yn cynnwys Routledge, Bloomsbury a Manchester University Press. Ochr yn ochr â’i gwaith dysgu, mae’n Olygydd Arbennig gyda Biteback Publishing ac yn Uwch-olygydd Ymgynghorol gyda Lynne Rienner Publishers yn Colorado ers 2015.\nBydd cyfarfodydd llawn o’r Bwrdd Ymddiriedolwyr yn cael eu cynnal bedair gwaith y flwyddyn.\nAr 1 Ebrill 2021, bydd y Cyngor Llyfrau yn trosglwyddo o fod yn elusen anghofrestredig i fod yn Sefydliad Corfforedig Elusennol (SCE).\nBydd aelodau Cyngor y Cyngor Llyfrau, sy’n cynnwys cynrychiolwyr o’r awdurdodau sir a sefydliadau eraill, yn trosglwyddo’n aelodau o’r elusen ac yn cwrdd yn ffurfiol unwaith y flwyddyn mewn Cyfarfod Cyffredinol Blynyddol.


Arweinwyr Canol | Ein Rhanbarth ar Waith\nArweinwyr Canol Toggle\nCyfleoedd Datblygu Arweinyddiaeth\nCynorthwyydd Addysgu Lefel Uwch (CALU)\nCymhwyster Proffesiynol Cenedlaethol ar gyfer Prifathrawiaeth (CPCP)\nDarpar Arweinwyr a Phenaethiaid\nGweledigaeth ERW yw cael rhwydwaith o ysgolion ledled y rhanbarth sy'n perfformio'n uchel yn gyson, gyda phob ysgol yn un dda, sy'n cynnig safonau addysgu uchel dan arweinyddiaeth dda, lle mae'r holl ddysgwyr yn gwireddu eu llawn botensial. Er mwyn cyflawni'r weledigaeth hon, rydym yn meithrin gallu ysgolion trwy gefnogi, herio ac ymyrryd, fel eu bod yn dod yn sefydliadau sy'n hunanwella, sy'n gadarn, ac sy'n gwella deilliannau'n barhaus i'r dysgwyr.\nMae Rhaglen Darpar Arweinwyr Canol ac Arweinwyr Canol Newydd ERW wedi'i hanelu at gydweithwyr yn y sectorau cynradd, uwchradd neu ysgolion arbennig, ac fe'i cynlluniwyd i gynnig cyngor ymarferol ynghylch rôl arweinydd canol.\nMae'r rhaglen hon yn rhan annatod o waith ERW i ddarparu'r cynnig rhanbarthol ar gyfer dysgu proffesiynol mewn partneriaeth â Phrifysgol Cymru y Drindod Dewi Sant. Gall cyfranogwyr sy'n cofrestru ar gwrs Darpar Arweinwyr Canol ac Arweinwyr Canol Newydd ERW, ac sy'n cymryd rhan, ennill credydau tuag at Dystysgrif Dysgu Proffesiynol i Raddedigion: Arweinyddiaeth.\nGall cyfranogwyr hefyd gyrchu'r Rhwydwaith ar gyfer Darpar Arweinwyr Canol ac Arweinwyr Canol Newydd ar Hwb.\nI weld dadansoddiad o'r cwrs hwn, cliciwch yma.\nMae Rhaglen Arweinwyr Canol newydd yn cael ei ddatblygu ar hyn o bryd ar gyfer Medi 2019.\nNid ydym ar hyn o bryd yn derbyn ceisiadau ar gyfer hyfforddiant arweinwyr canol 2019-20. Ail-wiriwch eto'n fuan.\nAm fwy o fanylion : - sarah.perdue@erw.org.uk\nAbertawe / NPT\nSir Benfro/Sir Gaerfyrddin


CHA: Cymunedau cefnogi gorila a choedwigoedd - Maint Cymru\nMae hanner y coedwigoedd trofannol Affrica eistedd o fewn y Gweriniaeth Ddemocrataidd y Congo (DRC). Mae'r coedwigoedd yn gartref i nifer o rywogaethau a geir yn unman arall yn y byd, gan gynnwys Gorilla y Grauer a'r paun Congo. Trawiadol 17 biliwn tunnell fetrig o garbon yn cael ei gynnal yn y coedwigoedd hyn, dyna tua 8% o gyfanswm siop coedwigoedd y byd.\nMewn ymgais i ddiogelu coedwigoedd helaeth a gwerthfawr hyn, mae'r prosiect hwn yn cefnogi dau cronfeydd wrth gefn a arweinir gan y gymuned (REGOLU - Gwarchodfa de Gorilles de Lubutu a REGOMUKI - Gwarchodfa de Gorilles de Mukingiti & Kingombe) ar waith. Mae'r trenau prosiect ac arfogi aelodau o'r cymunedau sy'n byw yn ac o gwmpas y coedwigoedd i ddod timau bio-monitro'r cronfeydd wrth gefn '. Mae'r timau hyn yn patrolio'r coedwigoedd monitro cyflwr coedwigoedd a phoblogaeth / iechyd yr anifeiliaid sy'n byw yno. Maent hefyd yn monitro gweithgarwch anghyfreithlon. Yn 2016 yn unig, maent yn datgymalu maglau 1,612, dinistrio 129 gwersylloedd anghyfreithlon ac smokehouses 100. Mae hyn yn chwarae rhan hanfodol wrth warchod y coedwigoedd ac yn gyfartal, yn cynhyrchu incwm ar gyfer y cymunedau tlawd yn hynod.\nFel cynifer o gymunedau goedwig-annedd yn dibynnu ar y coedwigoedd hyn am eu bywoliaeth, mae'n hanfodol i godi ymwybyddiaeth ynglŷn â phwysigrwydd bywoliaethau cynaliadwy a chadwraeth coedwigoedd. Mae'r prosiect yn cefnogi hyn drwy gyflwyno gweithdai i ysgolion, gan ofyn y cwestiwn 'pam yr ydym yn gwarchod natur?' Mae dros 200 blant ysgol wedi cael eu cyrraedd trwy weithdai hyn hyd yn hyn, gan sicrhau dealltwriaeth ar y pwnc hwn o oedran cynnar.\nstofiau tanwydd yn effeithiol wedi cael eu hadeiladu mewn cartrefi teulu i gyd o amgylch y cronfeydd wrth gefn - 225 hyd yn hyn. Mae'r stofiau grym i'r gymuned ac yn eu galluogi i fod yn fwy cynaliadwy. Yn flaenorol, byddai teuluoedd wedi eu defnyddio, ar, basgedi 4 cyfartalog o bren tân mewn wythnosau 2.5, bydd yr un faint yn awr ddiwethaf wythnosau 4. Mae hyn yn lleddfu uniongyrchol y pwysau ar y goedwig i ddarparu. Mae'r stofiau gwasanaethu taliadau bonws ychwanegol o allyrru mwg llai niweidiol (lleihau salwch) a difrodi'r potiau llai coginio (gan ryddhau incwm). Yn yr un modd, mae'n golygu nad oes ganddynt y merched y pentref i dreulio cymaint o amser nôl coed tân, neu gario llwythi trwm o'r fath, felly yn lle y gallant ganolbwyntio ar tueddu eu meysydd neu weithgareddau cartref.\nRhowch i'r ymgyrch hon\n£ Donation Swm:\nGwnewch hyn Rhodd Misol\nDewiswch Dull Talu\nA ydych eisiau ychwanegu Cymorth Rhodd *\t Ydw, yr wyf yn preswylio yn y DU ac yn awyddus i ychwanegu Cymorth Rhodd\t Na, dydw i ddim eisiau i roi Cymorth Rhodd\ne-bost Cyfeiriad\t*\nRhoi Cyfanswm:\t£ 10.00\n• Cymunedau byw mewn tlodi eithafol\n• ehangu amaethyddol a da byw pori\n• arferion gwael amaethyddol (slaes a llosgi) wedi'i ddilyn gan gylchdroi cnydau gwael\n• Masnach anghyfreithlon o gig gwyllt\n• Logio masnachol\n• Mae datgoedwigo a sathru golygu perygl o ddiflannu ar gyfer llawer o rywogaethau endemig\n• Cynnydd mewn masnach anghynaliadwy mewn cynhyrchion adnoddau naturiol\n• Mae 75 stof effeithlon wedi gostwng y galw am goed tân\n• Bydd prosiectau 3 bywoliaethau cynaliadwy yn cynyddu incwm y cartref a lleihau dibyniaeth ar y cronfeydd wrth gefn goedwig\ntimau patrolio'r cronfeydd wrth gefn datgymalu maglau 1,612 • Bio-monitro a dinistrio gwersylloedd anghyfreithlon 129 2016 yn ei ben ei hun\n• treialu cynllun credyd Micro, ariannu gweithgareddau bywoliaeth gynaliadwy\n• 240 plant gyrraedd mewn gweithdai codi ymwybyddiaeth ar y pwnc cadwraeth coedwigoedd


Yr Ategyn wrth gefn WordPress Gorau\nCynllun Wrth Gefn WordPress ... Oes gennych chi Un?\nDydd Sul, Medi 18, 2011 Dydd Mercher, Tachwedd 9, 2011 Douglas Karr\nSYLWCH: Ers defnyddio MyRepono, rydw i wedi symud i VaultPress. Mae ychydig yn ddrytach ond mae'n frodorol i WordPress (wedi'i ysgrifennu gan Automattic) ac nid oes ganddo'r holl faterion pecyn ffynci y mae MyRepono yn eu gwneud.\nDoedd gen i ddim ategyn wrth gefn WordPress am gryn amser. Felly ... y tro cyntaf i mi collais fy nghronfa ddata WordPress yn hunllef! Fy mai fy hun oedd hi ... roeddwn i'n gwneud rhai diweddariadau i'r gronfa ddata a gollwng y gronfa ddata gyfan ar ddamwain. Roeddwn i'n meddwl tybed sut yn y byd roeddwn i'n mynd i adfer fy mhostiadau blog gan nad oedd gen i gefn wrth gefn. Roeddwn i'n sâl i'm stumog y diwrnod cyfan.\nAr y pryd, roeddwn i gyda a gwesteiwr gwahanol a gafodd, diolch byth adfer argyfwng nodwedd ar gyfer y wefan. Roedd yn adferiad drud, gan gostio cannoedd o ddoleri i mi, ond roeddwn yn ddiolchgar am byth fy mod wedi gallu adfer popeth ond y post blog olaf o fewn 24 awr. Flynyddoedd yn ddiweddarach ac rydym wedi cyhoeddi dros 2,775 o bostiadau blog. Dyna lawer o ddata (470Mb). Mae'n ormod o ddata i osod copi wrth gefn cheapo yn unig a disgwyl iddo weithio bob dydd heb unrhyw broblemau. Felly, rydw i wedi chwilio a chwilio am y ategyn wrth gefn WordPress gorau - a'i gael.\nRwyf wedi adnabod cryn dipyn o bobl sydd wedi gosod copïau wrth gefn yn uniongyrchol ar eu gweinydd gwe ... nid yw hyn yn eich helpu pan fydd eich gwesteiwr yn colli'ch gwefan! Mae cefnogi WordPress â llaw hefyd yn boen gan fod yn rhaid i chi wneud copi wrth gefn o'r ffeiliau a'r gronfa ddata. Mae ffrindiau eraill i mi wedi ategu'r ffeiliau ond wedi esgeuluso wrth gefn y gronfa ddata ... dyna lle mae'ch holl gynnwys! Mae angen a Ategyn wrth gefn WordPress sy'n ymgorffori'r holl nodweddion hyn - a mwy.\nRydyn ni wedi gosod a phrofi fyRepono, gwasanaeth wrth gefn wedi'i bweru gan gwmwl. Mae myRepono yn wasanaeth hynod o syml, sy'n codi tâl arnoch yn ôl y lled band rydych chi'n ei ddefnyddio yn hytrach na thrwydded meddalwedd neu ryw ffi fisol fawr. Mae'n geiniogau y mis ar gyfer safleoedd bach ac mae o dan 10 sent am bob copi wrth gefn ar gyfer fy safle.\nMae nodweddion MyRepono yn cynnwys:\nGwneud copi wrth gefn o osodiadau WordPress diderfyn\nGwneud copi wrth gefn o'r holl ffeiliau WordPress\nGwneud copi wrth gefn o gronfeydd data mySQL cyflawn\nAmgryptio Ffeiliau Diogel\nOffer Adfer Ffeiliau\nCywasgiad Ffeil Wrth Gefn\nRheolaeth ar y We - yn hygyrch o unrhyw borwr, unrhyw le\nGall darllenwyr blog Tech Tech cofrestrwch ar gyfer myRepono heddiw gyda'n cyswllt cyswllt a byddwch yn cael credyd am eich $ 5 cyntaf o gopïau wrth gefn. Mae hynny'n llawer iawn! Cymerodd yr ategyn lai na munud i'w osod a'i ffurfweddu.\nUn nodyn - mae hon yn system eithaf da ar gyfer mudo'ch gwefan neu'ch blog WordPress hefyd!\nCynyddu Traffig gyda'r 25 Strategaeth Profedig hyn\nMae Arferion Gwylio E-bost yn Newid yn Gyflym\nMedi 19, 2011 yn 7: 06 AC\nWel wel! Mae'n debyg bod yn rhaid i ni i gyd ddysgu'r ffordd galed, onid ydym? Mae'n swnio fel syniad gwych.\nMedi 20, 2011 yn 8: 07 AC\nWrth gwrs, pe bai gennych chi blog Compendiwm, byddai wedi bod yn ddiogel yn barod ...\nMedi 20, 2011 yn 8: 50 AC\nYn wir, mae monitro, diswyddo cronfa ddata a chopïau wrth gefn oddi ar y safle yn nodweddion gwych o'r gwasanaeth cyffredinol nad ydych chi'n ei wneud yn ddigonol!\nTachwedd 29, 2016 1 yn: 14 AC\nRwy'n defnyddio BackupGuard i wneud copi wrth gefn o fy WordPress site.It mae'n ategyn gwych! https://wordpress.org/plugins/backup/


Gwobr Etifeddiaeth yr Arglwydd Barry Jones Enillydd 2019\nENILLYDD – Steve Morgan, Grŵp Cwmnïau P&A\nSteve Morgan yw rheolwr gyfarwyddwr Grŵp cwmnïau P&A - busnes teuluol dros bum cenhedlaeth ac sydd wedi ennill sawl gwobr.\nMae gan P&A dreftadaeth hir yn y diwydiant pren, ac mae ei bortffolio’n amrywiol.\nMae’n gweithgynhyrchu ystod eang o gratiau a chesys pacio pren; dylunio ac adeiladu dosbarthiadau eco, gasebos awyr agored a ffensys diogelwch, mae ei frand ‘Zest for Leisure’ yn gyfanwerthwr ac adwerthwr ar-lein o nwyddau gardd o ansawdd uchel i’r farchnad hamdden awyr agored;\nac mae ei gaffi ‘Woodworks' yn boblogaidd iawn, gyda'i ganolfan arddio a siop anrhegion yn cael adolygiadau gwych ar trip advisor.\nMae P&A yn un o BBaChau sy’n tyfu ar y gyfradd gyflymaf yn y DU ac mae’n cael ei gynnwys yn\nGrŵp London Stock Exchange o'r 1000 o Gwmnïau i Ysbrydoli Prydain.\nMae Steve yn gweithredu cwmni sy’n gyfrifol yn gymdeithasol ac yn amgylcheddol, gyda pheiriant naddu pren ar gyfer gwastraff pren, paneli solar a phedwar boeler biomas.\nMae’r grŵp yn cyflogi 175 o bobl dros ei adrannau gyda ffocws cryf ar ymgysylltiad\nstaff a gwerthoedd y teulu, gan ennill Gwobr ‘Busnes Gorau i weithio iddynt’ yn 2015.\nGan wirfoddoli ei amser a’i adnoddau, mae Steve yn aml yn cefnogi sawl\nmenter gymunedol ac elusennol.\nMae’n athletwr brwd ac mae’n cymryd rhan yn Her y Ironman\ngan gefnogi Cymdeithas Alzheimer's.\nMae’r grŵp wedi codi dros £10,000 ar gyfer Gweithredu dros Blant a mwy na £21,000 i Ymchwil Cancr.\nMae ansawdd, arloesedd a gwerth yn hollbwysig i ethos P&A ac mae’r nodweddion hyn yn cael eu dangos\nyn y dyn ei hun.\nMae Steve Morgan wedi tyfu Grŵp P&A i’r uchelfannau y mae'n ei brofi heddiw. Mae o wedi, a bydd yn parhau, i greu swyddi, datblygu sgiliau a chefnogi’r gymuned o fewn y sir.


Cynllun Strategol Cydraddoldeb & Amcanion - Cyngor Sir Ceredigion\nCynllun Strategol Cydraddoldeb & Amcanion\nMae’r dyletswyddau cydraddoldeb penodol i Gymru yn helpu i sicrhau bod gwasanaethau a chyflogwyr cyhoeddus yn deg ac ar gael i bawb.\nMae Cyngor Sir Ceredigion wedi cyhoeddi ei Gynllun Cydraddoldeb Strategol sy'n amlinellu sut bydd y Cyngor yn gwireddu ei gyfrifoldebau o dan Ddeddf Cydraddoldeb 2010 a'r Dyletswyddau Penodol yng Nghymru, gan weithio tuag at wella profiad a chanlyniadau ar gyfer defnyddwyr gwasanaeth. Mae'r cynllun gweithredu yn nodi'r camau a fydd yn cael eu rhoi mewn lle yn ystod y pedair blynedd nesaf, er mwyn gwireddu Amcanion Cydraddoldeb y Cyngor.\nCynllun Cydraddoldeb Strategol (CCS) 2016-20\nCynllun Gweithredu 2016-20\nYnghyd â’r Cynllun, mae’r Cyngor wedi cyhoeddi adroddiad Adborth o’r Ymgynghoriad Cydraddoldeb yn dilyn gwaith ymgysylltu gyda chymunedau a staff, mae’r gwaith hwn wedi cefnogi a darparu tystiolaeth ar gyfer datblygu ein hamcanion Cydraddoldeb.\nAdroddiad Adborth o'r Ymgynhoriad Cydraddoldeb\nA yw Cymru'n Decach? Cyflwr cydraddoldeb a hawliau dynol 2015: Comisiwn Cydraddoldeb a Hawliau Dynol\nOs oes angen unrhyw un o'r dogfennau hyn ar ffurf arall, megis print bras, word ar gyfer darllenydd sgrîn, neu ar gefndir lliw ac ati, cysylltwch â:\nNeuadd y Cyngor Ceredigion\nAdroddiad Monitro'r Cynllun Cydraddoldeb Strategol 2016-17 Adroddiad Monitro'r Cynllun Cydraddoldeb Strategol 2015-16 Adroddiad Cydraddoldeb y Gweithlu 2017 Adroddiad Dyletswydd Cydraddoldeb y Sector Cyhoeddus - Gwybodaeth am y Gweithlu 2015-16 Adroddiad Bwlch Cyflog Rhwng y Rhiwiau 2017 Adroddiad Monitro Cynllun Strategol Cydraddoldeb 2013-15 Adroddiad Monitro Cynllun Strategol Cydraddoldeb 2012-13